Σταυρόπουλος για θέμα σταφίδας: «Κατάλαβε το τσουνάμι που ερχόταν και το πρόλαβε...» - Pelop.gr | Ειδήσεις - Νέα Πάτρα\nΚαι οι δύο πλευρές, υπουργείο και ΠΕΣ, δεσμεύτηκαν να αναζητήσουν σε νέα συνάντησή τους από κοινού τρόπους επίλυσης, πρακτικά πλέον, του ζητήματος της απόσυρσης των αποθεμάτων και της στήριξης των παραγωγών. Η «ΠτΔ» μίλησε με τον γενικό διευθυντή της ΠΕΣ Μίλτο Σταυρόπουλο, σε μια εφ’ όλης της ύλης κουβέντα.\nΒρέθηκε τελικά, σε θεωρητική καταρχάς βάση, η χρυσή τομή ανάμεσα στο υπουργείο Αγροτικής Ανάπτυξης και την Παναιγιάλειο Ενωση Συνεταιρισμών. Ο κ. Σπήλιος Λιβανός δεσμεύτηκε πως, με βάση τα στοιχεία που του προσκόμισε η Ενωση, η κυβέρνηση θ’ αναλάβει ένα κομμάτι απ’ τη διαδικασία απόσυρσης των αποθεμάτων σταφίδας και μένει το πρακτικό κομμάτι, το πιο σημαντικό: να ξεκινήσει άμεσα η διαδικασία απόσυρσης, γιατί ο χρόνος πιέζει ασφυκτικά πλέον.\nΟ υπουργός ζήτησε να του προσκομίσει η Παναιγιάλειος Ενωση όλα τα στοιχεία, οικονομικά και εμπορικά, και πιστοποιημένα από ανεξάρτητο ορκωτό ελεγκτή, τα οποία θα αποδείκνυαν ότι το πρόβλημα του αποθέματος της σταφίδας έχει δημιουργηθεί από την πανδημία. Τα στοιχεία δόθηκαν και εκτός απροόπτου, σήμανε λήξη συναγερμού.\nΣε τρίωρη συνάντηση συμμετείχαν ο υπουργός κ. Σπήλιος Λιβανός, στελέχη του υπουργείου, εκπρόσωποι της Παναιγιαλείου Ενωσης (ο πρόεδρος Θανάσης Σωτηρόπουλος, ο αντιπρόεδρος Νίκος Μιχαλόπουλος, ο γενικός διευθυντής Μίλτος Σταυρόπουλος και άλλα στελέχη).\nΜετά το πέρας της συνάντησης, ο υπουργός ξεκαθάρισε πως με τα νέα στοιχεία τεκμηριώνεται το αίτημα της απόσυρσης των αποθεμάτων ως προϊόν που προκάλεσε η πανδημία.\nΚαι οι δύο πλευρές δεσμεύτηκαν να αναζητήσουν σε νέα συνάντησή τους από κοινού τρόπους επίλυσης, πρακτικά πλέον, του ζητήματος της απόσυρσης των αποθεμάτων και της στήριξης των παραγωγών.\nΗ εφημερίδα «Πελοπόννησος» μίλησε με τον γενικό διευθυντή της ΠΕΣ Μίλτο Σταυρόπουλο, σε μια εφ’ όλης της ύλης κουβέντα.\n-Τέλος καλό, όλα καλά για την ΠΕΣ; Πώς και ανατράπηκε το σκηνικό;\n«Ο υπουργός κ. Λιβανός μάς κάλεσε να προσκομίσουμε όλα όσα ισχυριζόμαστε εμείς ότι τεκμηριώνουν το έκτακτο αίτημά μας για απόσυρση του αποθέματος της σταφίδας λόγω πανδημίας. Και το διατυπώνω έτσι γιατί, όπως θα γνωρίζετε, υπήρχαν και φωνές που μας διέβαλαν…».\n-Πώς εξηγείτε ότι πριν λίγες μέρες στη Βουλή ο κ. Λιβανός είπε άλλα απ’ αυτά που σας υποσχέθηκε την Παρασκευή;\n«Είπε άλλα στη Βουλή γιατί τότε δεν είχε τα πραγματικά στοιχεία, τα οποία του προσκομίσαμε εμείς».\n-Δεν είχε στοιχεία ή είχε λάθος στοιχεία;\n«Αν εγώ προσκομίσω στοιχεία για λογαριασμό κάποιου άλλου, πιθανότατα δεν θα είναι τα σωστά. Μας ζήτησε το υπουργείο τα στοιχεία, αλλά προσέξτε: όχι απλώς τα δικά μας στοιχεία, αλλά επιβεβαιωμένα και πιστοποιημένα από ορκωτούς λογιστές. Τα προσκομίσαμε, συνεπώς δεν υπήρχε πλέον αμφισβήτηση. Αλλά πώς ήταν δυνατόν να έχει πριν τα σωστά στοιχεία, όταν αυτοί που του τα έστελναν ήταν ανταγωνιστές της ΠΕΣ; Ηταν ένας εμπορικός πόλεμος…».\n-Και πώς ο υπουργός υιοθέτησε στοιχεία που του έδωσαν άλλοι για την Ενωση;\n«Το έκανε καλόπιστα. Σ’ εμάς, πάντως, είπε ότι είδε τα στοιχεία μας, μαζί με τους υπηρεσιακούς συμβούλους του, διαπίστωσε πως είναι όλα σωστά και αληθή και δεν έχει κανέναν λόγο η κυβέρνηση να ταλαιπωρεί 20.000 κόσμο…».\n-Μήπως έπαιξε ρόλο και η συνεχώς αυξανόμενη πίεση από χιλιάδες παραγωγούς, που φημολογείται ότι ετοιμάζονταν να βγουν στο δρόμο σε συλλαλητήρια;\n«Η κυβέρνηση δεν είχε κανέναν λόγο να χρεωθεί ένα τέτοιο πολιτικό κόστος και χωρίς λόγο μάλιστα. Σε 15 μέρες που ξεκινάει η νέα σοδειά, έστω ότι εμείς δεν κατεβαίναμε να κάνουμε παρέμβαση. Ξέρετε τι θα γινόταν έξω απ’ το υπουργείο στην Αθήνα από τους παραγωγούς; Οταν ο άλλος είναι στην κορφή στο βουνό και δεν του δίνεις παλετοκιβώτιο να βάζει το προϊόν του, τον φτάνεις στα όριά του. Θα έφταναν στα άκρα πολλοί… Το θέμα είχε χοντρύνει. Να σας πως κάτι; Καμία κυβέρνηση δεν θα έβαζε απέναντί της 20.000 οικογένειες για 2-3 πορτοφόλια. Καλοί οι φίλοι, αλλά να στέλνεις στην εξαθλίωση τόσο κόσμο επειδή το ήθελαν 2-3 άνθρωποι; Εκανε, λοιπόν, κάτι πολύ απλό ο υπουργός: έστριψε τη βαλβίδα της αποσυμπίεσης και αρχίζει να εκτονώνεται μια κατάσταση. Δεν θα συμβεί αυτό που θα συνέβαινε με βεβαιότητα. Θα έπεφταν οι τιμές καθημερινά και καταλαβαίνετε για τι κατάσταση μιλάμε…».\n-Ποια είναι τα πορτοφόλια; Θα πείτε ονόματα;\n«Δεν είμαι αυτής της τακτικής… Εγώ είμαι αυτός που έχω στοχοποιηθεί προσωπικά από επιχειρηματία στην Πάτρα επειδή υπερασπίστηκα το συμφέρον της Ενωσής μου. Στηθήκαμε στον τοίχο χωρίς να φταίμε. Χωρίς να μας ακούσει, μας καταδίκασε. Δεν με κάλεσε ποτέ να του εκθέσω την άποψή μας. Εστω να με ακούσει και ας μου έλεγε ότι τον έπεισε η άλλη πλευρά. Και έστειλε και μια επιστολή στον Υπουργό συκοφαντική για μας, που μας δυσφημεί…».\n-Για τον κ. Μαρλαφέκα λέτε;\n«Εγώ τον κ. Μαρλαφέκα δεν τον γνώριζα αλλά τον εκτιμούσα, και συνεχίζω να τον εκτιμώ, μάλιστα τον στηρίξαμε στις επιμελητηριακές εκλογές και ως Ενωση και προσωπικά ως Σταυρόπουλος με όποια επιρροή έχω. Και ξαφνικά βρέθηκα μπροστά σε μια άρνηση που δεν περίμενα. Η επιστολή του στον Υπουργό γνώριζε πως ήταν δυσφημιστική για την Εταιρία μας κι όμως το έκανε. Μας έκανε μεγάλη εντύπωση γιατί αυτή η τόσο αρνητική θέση του σε βάρος μας. Δεν είχε κανένα λόγο να το κάνει…».\n-Και τότε; Τι εξήγηση δίνετε;\n«Δεν μπορώ να δώσω. Μόνο ο ίδιος μπορεί. Οποιοσδήποτε θεσμικός εκπρόσωπος, όμως, θα μπορούσε, ακόμα και καταγγελία να του γινόταν, να την έστελνε στην μοναδική κατά νόμο αρμόδια και ανεξάρτητη αρχή, την Επιτροπή Ανταγωνισμού.\nΚαι ας αποφάσιζε αυτή. Αυτό μας στενοχώρησε. Ουδέποτε είχα κάτι προσωπικό, ή η Εταιρία, με τον κ. Μαρλαφέκα. Αδυνατώ να κατανοήσω γιατί πήρε τέτοια θέση, που τον αδίκησε στα μάτια της εδώ κοινωνίας και των σταφιδοπαραγωγών».\n-Θα θέλατε ν’ απαντήσετε σε αυτό που είπε ο κ. Μαρλαφέκας ότι στην ΠΕΣ παίρνετε μισθούς πολυεθνικών εταιριών και αυτούς πάτε να προστατεύσετε κι όχι το εισόδημα των απλών αγροτών;\n«Δεν είναι έτσι… Ενας μισθός 1.500 και 2.000 ευρώ δεν νομίζω ότι είναι μισθός πολυεθνικής εταιρίας. Ή έχει κάνει λάθος, λοιπόν, ή αναφέρεται σε άλλες εποχές. Ακούστε, όμως: το θέμα εμείς προσωπικά το θεωρούμε λήξαν. Δεν κρατώ κακία σε κανένα, ούτε στον κ. Μαρλαφέκα. Μας πίκρανε πολύ η συμπεριφορά του, ήταν άδικη, αλλά ό,τι έγινε έγινε. Καμία αντιπαράθεση πλέον με κανέναν».\n-Παρεμπιπτόντως, στον κ. Αρη Τηλιγάδη απευθυνθήκατε;\n«Μας έλεγε πως συμφωνεί με τα αιτήματά μας, είπε ότι δεν γνώριζε τίποτα για την επιστολή και ότι ήταν προσωπική πρωτοβουλία του κ. Μαρλαφέκα, για την οποία δεν ήξεραν ούτε τα μέλη του Επιμελητηρίου».\n-Γιατί θέσατε κάποια στιγμή, μετ’ επιτάσεως μάλιστα, θέμα να φτάσετε ως τον Πρωθυπουργό, λέγοντας πως δεν είχε καλή ενημέρωση;\n«Στο ΔΣ της Ενωσης δεν είναι όλοι ΚΚΕ. Οι περισσότεροι με τη ΝΔ είναι. Δεν υπήρχε ούτε πολιτικός λόγος αντίδρασης ούτε κάτι τέτοιο. Απλά πιέζαμε γιατί θέλαμε να λάμψει η αλήθεια, να βγει στο φως η αλήθεια».\n-Εάν δεν παρενέβαινε τελικά ο κ. Λιβανός και δεν άλλαζε την απόφασή του, θα ήταν μεγάλη η ζημιά για την ΠΕΣ;\n«Η ΠΕΣ είναι μεγάλο καράβι και θα άντεχε οποιαδήποτε τρικυμία. Εχει στέρεες βάσεις. Οταν έχεις το 60% των εξαγωγών της σταφίδας, μπορεί ν’ αντέξεις οτιδήποτε. Η ΠΕΣ δεν είχε ποτέ ακάλυπτη επιταγή, δεν χρωστάει πουθενά. Ενοχλεί, φαίνεται, που είναι ο μεγαλύτερος εξαγωγέας. Οι παραγωγοί, όμως, θα κατέρρεαν, θα πήγαιναν σε εξαθλίωση και υφίστατο τεράστιο πλήγμα και η καλλιέργεια. Ποιος θα καλλιεργούσε μετά;».\n-Μέτρησαν, πιστεύετε, τα στοιχεία που προσκομίσατε ή έπαιξε ρόλο και κάποιο πρόσωπο ή πρόσωπα στα οποίο ζητήσαμε να παρέμβουν;\n«Πάνω απ’ όλα η Κυβέρνηση αφουγκράζεται την κοινωνία, τον κόσμο. Κατάλαβε ότι το πρόβλημα ήταν σοβαρό και αφορούσε χιλιάδες οικογένειες. Το κριτήριο της απόφασης της Κυβέρνησης βασίστηκε σε ένα και μόνο στοιχείο: στην πολιτική και κοινωνική ευαισθησία της. Απ’ τη μια είχε χιλιάδες παραγωγούς και 20.000 οικογένειες κι απ’ την άλλη είχε 2-3 εμπόρους. Η Ενωση εύκολα ή δύσκολα θα τα κατάφερνε γιατί είναι υγιής και κερδοφόρος. Δεν θα μας κατέστρεφε αυτή η ζημιά. Αλλά οι παραγωγοί θα καταστρέφονταν ολοκληρωτικά. Θα αφανιζόταν ένα προϊόν που έχει προσφέρει πολλά στην εθνική οικονομία. Η Πολιτεία κατάλαβε το τσουνάμι που ερχόταν και το πρόλαβε».\n-Υπάρχει άλλο πρόσωπο από το οποίο να έχετε παράπονο για τη στάση που κράτησε;\n«Από κανένα. Ούτε κι απ’ τον κ. Μαρλαφέκα πλέον. Απλώς επισήμανα και εξήγησα πόσο μας αδίκησε με τη συμπεριφορά του».\n-Η διαδικασία της απόσυρσης του αποθέματος θα ξεκινήσει άμεσα;\n«Είναι θέμα του Υπουργείου. Όμως σκοπός είναι να ξεκινήσει άμεσα γιατί σε 20 μέρες ξεκινάει ο τρύγος, άρα πρέπει να έχει λυθεί ως τότε το πρόβλημα. Βρέθηκε, δηλαδή, η λύση, αλλά πρέπει να τρέξουν πολύ, από σήμερα κιόλας, οι διαδικασίες. Ηδη είμαστε εκτός χρονοδιαγράμματος».


ΟΙΚΙΣΜΟΣ ΑΓΙΟΥ ΓΕΩΡΓΙΟΥ\nΤοπικός οικισμός του χωριού Βροσίνας.\nΤΟΠΙΚΗ ΚΟΙΝΟΤΗΤΑ ΧΙΝΚΑΣ\nΑνήκει διοικητικά στον Δήμο Ζίτσας και γεωγραφικά στην περιοχή της Ντουσκάρας. Η κτηνοτροφία αποτελεί την βασική δραστηριότητα των λιγοστών κατοίκων, 87 με βάση την απογραφή του 2001.\nΤο Φωτεινό, με την παλιά ονομασία Ζελίστα, είναι ένα χωριό του Δήμου Ζίτσας, 44 χιλιόμετρα δυτικά από την πόλη των Ιωαννίνων. Πρόκειται για ένα ακριτικό χωριό, σε απόσταση αναπνοής από τα σύνορά μας με την Αλβανία, που έχει μόλις 22 κατοίκους, ωστόσο τις περιόδους του Πάσχα & του Αυγούστου συγκεντρώνει περί τα 150 άτομα, είτε χωριανούς είτε φίλους τους.\nΓεωγραφικά η Φτέρη βρίσκεται στην Ήπειρο . Αυτόδιοικητικά και σύμφωνα με τις αλλαγές που επέφερε το Πρόγραμμα Καλλικράτης (Νόμος 3852/2010), η Φτέρη βρίσκεται στον Δήμο Ζίτσας .


ΓΙΩΡΓΟΣ ΖΑΧΑΡΑΚΗΣ: Ρομπόλης: Οι απολύσεις στη Χαλυβουργία ανοίγουν τον δρόμο...\nΡομπόλης: Οι απολύσεις στη Χαλυβουργία ανοίγουν τον δρόμο...\nTvxs Συνέντευξη, Νίκος Μίχος\nΟι ομαδικές απολύσεις 45 εργαζομένων στην Χαλυβουργία Ελλάδος «ανοίγει τον δρόμο για το μέλλον» στον εργασιακό χώρο σύμφωνα με τον επιστημονικό διευθυντή του Ινστιτούτου Εργασίας της ΓΣΕΕ, Σάββα Ρομπόλη. Ο ίδιος εκτιμά ότι η κίνηση ίσως ήταν και μια προσπάθεια της κυβέρνησης να δείξει στην τρόικα ότι δεν χρειάζονται μέτρα σκληρότερα του δεύτερου μνημονίου, στα οποία εξάλλου «πάτησε» αυτή η απόφαση. Παρόλα αυτά ελήφθη μια μέρα αφού η έκθεση του ΔΝΤ πρότεινε να εξετασθεί εκ νέου το φθινόπωρο το καθεστώς των ομαδικών απολύσεων.\nΌσον αφορά την υπόθεση των καθαριστριών του Υπουργείου Οικονομικών ο κ. Ρομπόλης εκτίμησε ότι η Δημόσια Διοίκηση στην Ελλάδα κατευθύνεται προς το αμερικανοκεντρικό μοντέλο, που θέλει λίγα μικρά επιτελεία και αναθέσεις έργων σε ιδιωτικές εταιρίες. «Αυτό δείχνει η υπόθεση των καθαριστριών ότι επιχειρείται να γίνει», σχολιάζει.\nΒάσει ποιού νομοθετικού πλαισιού ελήφθη η απόφαση για τις απολύσεις;\nΗ απόφαση πάτησε πάνω στα όσα ορίζει το δεύτερο μνημόνιο για αύξηση του ορίου απολύσεων κατά 2% στις επιχειρήσεις με 300 έως 500 εργαζόμενους, διαμορφώνοντας πλέον το πλαφόν στο 5%. Πάτησε ακόμη πάνω στα οικονομικά στοιχεία που παρουσίασε η εταιρία υποστηρίζοντας ότι πρέπει να απολύσει προσωπικό. Αξίζει εδώ να σημειωθεί ότι η απόφαση πέρασε με 4 ψήφους υπέρ και 3 κατά στο Ανώτατο Συμβούλιο Εργασίας. Οι τρεις που καταψήφισαν ήταν οι εκπρόσωποι της ΓΣΕΕ, του Υπουργείου Εργασίας και του Υπουργείου Οικονομικών, οι οποίοι δήλωσαν ότι δεν πείθονται από τα στοιχεία για την αναγκαιότητα των ομαδικών απολύσεων. Επίσης, πάτησε στο γεγονός ότι απόσυρθηκε από την νομοθεσία ο όρος πως τον τελικό λόγο τον έχει ο υπουργός.\nΑυτό που ζητά το ΔΝΤ στην έκθεσή του είναι στην επανεξέταση κάποιων δεδομένων τον Σεπτέμβριο το πλαφόν για τις απολύσεις να αυξηθεί από το 5% χωρίς να διευκρινίσει εάν πρέπει να πάει στο 8% ή στο 10%. Αυτό το θέμα έχει μείνει ανοιχτό και αναμένεται μια έκθεση του Υπουργείου Εργασίας για το τι συμβαίνει με τις απολύσεις σε άλλες χώρες.\nΟι τέσσερις που ψήφισαν υπέρ στο ΑΣΕ ποιοί είναι;\nΟι εκπρόσωποι του ΣΕΒ και κάποιοι ειδικοί σε εργασιακά. Η σύνθεση δεν είναι ad hoc. Αυτοί είναι μέλοι του Ανωτάτου Συμβουλίου Εργασίας.\nΌμως το Υπουργείο Εργασίας επικρότησε την απόφαση για τις ομαδικές απολύσεις. Ο εκπρόσωπός του όμως καταψήφισε. Αυτό γιατί συμβαίνει;\nΔεν ξέρω. Ίσως ήταν μια κίνηση απέναντι στην τρόικα. Ότι δηλαδή εφαρμόζουμε την νομοθεσία του δεύτερου μνημονίου και ότι δεν χρειάζονται άλλα μέτρα. Η τρόικα ζητά πιο σκληρά μέτρα, ξέρετε.\nΘεωρείτε ότι με αυτή την απόφαση ανοίγει ο δρόμος για τις ομαδικές απολύσεις;\nΝαι, ανοίγει ο δρόμος για το μέλλον. Οι τράπεζες θέλουν να μπορούν να χρησιμοποιήσουν το μέσο της εθελούσιας εξόδου. Άλλες μεγάλες επιχειρήσεις που ξεπερνούν τον αριθμό των 100 εργαζομένων και άρα υφίστανται το πλαφόν, το θέλουν. Επίσης, βλέπω στην Μακεδονία την ανεργία να αυξάνεται. Μπορεί σε ένα πρώτο κύμα να είδαμε τις απολύσεις να γίνονται λίγες-λίγες. Όμως με αυτή την απόφαση υπάρχει το ενδεχόμενο να δούμε όλο και περισσότερες εταιρίες να καταθέτουν αντίστοιχα αιτήματα στο Ανώτατο Συμβούλιο Εργασίας.\nΤην υπόθεση των καθαριστριών του Υπουργείου Οικονομικών πως την σχολιάζετε;\nΉταν υπερβολή του Υπουργείου Οικονομικών να προσφύγει στον Άρειο Πάγο για να ακυρώσει την απόφαση για 40-50 ανθρώπους. Τώρα περιμένουμε τον Σεπτέμβριο την απόφαση της Ολομέλειας του Αρείου Πάγου. Ήταν υπερβολή όταν είναι σαφές πως η υπεργολοαβία για τον καθαρισμό των Υπουργείων κοστίζει πολλαπλάσια από 30-40 άτομα ανά Υπουργείο.\nΑυτό που βλέπετε και παρακολουθείτε με το Δημόσιο είναι μια σαλαμοποιημένη πολιτική πάνω σε ένα στρατηγικό στόχο. Τα μοντέλα οργάνωσης του Δημοσίου στον πλανήτη είναι δυο: ή το ευρωπαϊκοκεντρικό ή το αμερικανοκεντρικό.\nΤο ευρωπαϊκόκεντρικό μοντέλο δημόσιας διοίκησης κάνει όλες τις δουλειές του εντός των τειχών. Στο αμερικανοκεντρικό, υπάρχει μια μικρή ομάδα επιτελική και οι όποιες εργασίες πρέπει να γίνουν ανατίθενται σε ιδιωτικά γραφεία εκτός του Υπουργείου. Νομίζω ότι το μοντέλο που έχει αρχίσει να εγκαθίστανται εδώ είναι το δεύτερο. Εάν συνεχιστεί αυτή η πολιτική μέχρι το 2020 θα δούμε σε ένα Υπουργείο αντί να εργάζονται 300 άνθρωποι να δουλεύουν 50 σε συνθήκες εξειδίκευσης και ότι εργασίες ή μελέτες είναι να κάνει το Υπουργείο θα τις αναθέτει σε ιδιωτικά γραφεία μελετών. Αυτή είναι η στρατηγική. Όμως, με 1,5 εκατομμύρια ανέργους, κατά κύριο λόγο από τον ιδιωτικό τομέα, και αν προστεθούν άλλοι 500.000 από τον Δημόσιο, το κοινωνικό και οικονομικό σύστημα θα εκραγεί.


Ποια είναι η δίαιτα του κορεσμού; – RUNSTER\nΑποτελείται από τρόφιμα που πυροδοτούν τον κορεσμό ή το αίσθημα της ικανοποίησης. Τέτοιου είδους τρόφιμα είναι οι πηγές άπαχης πρωτεΐνης όπως είναι το γιαούρτι και τα ψάρια, τρόφιμα πλούσια σε φυτικές ίνες και καλά λιπαρά όπως είναι το αβοκάντο και οι ξηροί καρποί. Στο παιχνίδι μπαίνει και η καψαϊκίνη, η ουσία που δίνει την πικάντικη αίσθηση και φαίνεται να ενισχύει τον κορεσμό και το μεταβολισμό.\nΚαναδοί ερευνητές αποκάλυψαν πως στην κάθε μέρα θα πρέπει να τρως: τουλάχιστον 4 μερίδες φρούτων και λαχανικών, 5 μερίδες δημητριακών ολικής αλέσεως, άπαχη πρωτεΐνη σε κάθε γεύμα, ξηροί καρποί και σπόροι, αβοκάντο και λιπαρά τρόφιμα φυτικής προέλευσης και όσπρια τουλάχιστον μια φορά την εβδομάδα, χωρίς να ξεχνάς τις καυτερές πιπεριές.\nΣε βοηθάει να χάσεις βάρος;\nΟι άνδρες φάνηκε να χάνουν τόσο κιλά, όσο και σωματικό λίπος, σημειώνοντας πως δεν νιώθουν καθόλου πείνα σε σχετική με την κλασσική δίαιτα. Το πλάνο της διατροφής κορεσμού αποδίδει περίπου το 20 – 25% από πρωτεΐνη, 45 – 50% από υδατάνθρακες και 30 – 35% από λίπος. Η κλασσική δίαιτα αποδίδει 10 – 15% από πρωτεΐνη, 55 – 60% από υδατάνθρακες και 30% από λιπαρά.\nΑκολούθησε τη Μεσογειακή διατροφή και μην ξεχνάς τις κόκκινες πιπεριές και σίγουρα μην ξεχνάς να ισορροπείς το γεύμα σου και σε πρωτεΐνη και υδατάνθρακες. Εστίασε σε τρόφιμα πλούσια σε μη επεξεργασμένους υδατάνθρακες όπως είναι η βρώμη και η κινόα. Όσον αφορά την πρωτεΐνη διάλεξε τα αυγά, το άπαχο κρέας και το γιαούρτι. Φυσικά, πρώτα από όλα άκουσε το σώμα σου και το ένστικτο σου.\nPrevious ArticleΤα καλύτερα tips για να χάσεις βάρος αν είσαι πάνω από 40\nNext ArticleΒραδινό cover: 5 διαφορετικές καταστάσεις και πώς να τις διαχειριστείς


Είχε ζητηθεί συνδρομή ψυχολόγου για την σπουδάστρια του ΟΑΕΔ - xenesglosses.eu\nΤρίτη, 17/05/2022, 11:23\nHome / HEADER-NEWS / Είχε ζητηθεί συνδρομή ψυχολόγου για την σπουδάστρια του ΟΑΕΔ\n0ΟΑΕΔ σπουδάστρια συνδρομή ψυχολόγου\nΔημοσιεύτηκε: 1:15 μμ Απρίλιος 3rd, 2015 0\nΟ διευθυντής της τεχνικής σχολής του ΟΑΕΔ που φοιτούσε η 22χρονη σπουδάστρια μίλησε σε εκπομπή του ΑΝΤ1. Η 22χρονη κοπέλα επιτέθηκε με μαχαίρι σε συμμαθήτριές της χθες Πέμπτη 2/4. Ο διευθυντής είπε ότι είχε ζητηθεί η συνδρομή ψυχολόγου από πέρυσι γιατί είχε δημιουργηθεί ένα άλλο επεισόδιο.\nΉταν λίγο ευαίσθητο κορίτσι», δήλωσε στον ΑΝΤ1 ο διευθυντής της σχολής Σπύρος Γισδάκης και έκανε γνωστό πως «είχε ξαναδημιουργηθεί πέρυσι θέμα» με τη μαθήτρια.\nΣτην περσινή σχολική χρονιά το επεισόδιο θεωρήθηκε λήξαν αφού ο διευθυντής μίλησε με την ίδια, τους μαθητές της αλλά και τους γονείς ενώ και οι ειδικοί συμβούλευσαν να παραμείνει στο σχολείο και να παρακολουθείται διακριτικά.\nΟ διευθυντής της σχολής πρόσθεσε πάντως πως αν και «εδώ και ένα χρόνο δεν είχε δημιουργηθεί κανένα θέμα», πριν λίγες ημέρες η μαθήτρια του είπε ότι «την πειράζουν».\n«Ανέβηκα πάνω μίλησα με τα παιδιά, μου είπαν ότι δεν έγινε κάτι σπουδαίο», πρόσθεσε.\nΣτο αυτόφωρο με την κατηγορία της επικίνδυνης σωματικής βλάβης, οδηγήθηκε η 22χρονη που τραυμάτισε το απόγευμα της Πέμπτης με μαχαίρι τρεις συμμαθήτριές της, στην τεχνική σχολή του ΟΑΕΔ στου Ρέντη.\n«Δεν ήθελε να κάνει κακό, ήθελε απλά να φοβερίσει τους συμμαθητές ώστε να τελειώνει αυτό το κακό που της έκαναν» δήλωσε έξω από την εισαγγελία ο πατέρας της. Εκτός από τους γονείς της 22χρονης, έξω από την εισαγγελία βρέθηκαν και τρεις συμμαθητές της, οι οποίοι επιβεβαιώνουν τους ισχυρισμούς ότι είχε η νεαρή είχε πέσει θύμα υποτιμητικών σχολίων για τη συμπεριφορά και την εμφάνισή της από συμμαθήτριές της.\nΠηγές από την Ασφάλεια σύμφωνα με το «ΠΟΝΤΙΚΙ» ανέφεραν, ότι οι συνθήκες αυτές τις οποίες βίωνε η 22χρονη, φαίνεται να έχουν διαταράξει τον ψυχικό της κόσμο, ενώ η ίδια είχε εμπλακεί και πέρυσι σε ανάλογο επεισόδιο στο συγκεκριμένο σχολείο. Μάλιστα για τον λόγο αυτόν βρισκόταν σε επιτήρηση από τους καθηγητές της, ενώ είχε κληθεί και κοινωνικός λειτουργός προκειμένου να προσφέρει υποστηρικτικές υπηρεσίες στην 22χρονη.\nΣτη σημείο όπου σημειώθηκε χθες το τραγικό περιστατικό βρέθηκε ένα μαχαίρι, το οποίο, όπως εκτιμούν από την Ασφάλεια, το πήρε από το σπίτι της. Οι τρεις κοπέλες που τραυματίστηκαν στα χέρια- οι δύο αλβανικής καταγωγής ηλικίας 20 και 21 ετών και μία Ελληνίδα 20 ετών- στις καταθέσεις τους αρνήθηκαν ότι είχαν κάποιο πρόβλημα με τη συμμαθήτριά τους και χαρακτήρισαν ανεξήγητη τη στάση της, προσθέτοντας ότι δέχθηκαν την επίθεση απρόκλητα.\nΕλεύθερη αφέθηκε η 22χρονη μαθήτρια που συνελήφθη χθες με τη διαδικασία του αυτόφωρου για σωματική επίθεση με μαχαίρι και επικίνδυνες σωματικέ βλάβες σε συμμαθήτριες της.\nΗ κοπέλα σήμερα παρουσιάστηκε στον Εισαγγελέα, συνοδεία της δικηγόρου της ποινικολόγου Γιάννας Παναγοπούλου η οποία δήλωσε: «Η εντολέας μου αφέθηκε ελεύθερη θα την αναλάβει ψυχολόγος –ψυχίατρος θα διαγνώσουν τη ψυχική κατάσταση της και να σημειώσω ότι ορίστηκε τακτική δικάσιμος την 6η Ιουνίου.\nΤις απαγγέλθηκαν κατηγορίες για απλή σωματική βλάβη, οπλοφορία και οπλοχρησία. Η 22χρονη μεταφέρθηκε, με συνοδεία αστυνομικών στο Γενικό Κρατικό Νίκαιας για να την εξετάσει ψυχίατρος. Συντετριμμένη μπροστά στις κάμερες βγαίνοντας από τα δικαστήρια, προσπάθησε να μιλήσει για το τι περνούσε στη σχολή.\n«Περνούσα ένα Γολγοθά…», ανέφερε ταραγμένη και σταμάτησε δηλώνοντας ότι δεν μπορεί να συνεχίσει καθώς βρίσκεται σε άσχημη ψυχολογική κατάσταση. «Ήθελα να τις τραυματίσω και όχι να τις σκοτώσω, να βάλω φρένο ήταν ο μόνος τρόπος», είπε στον Εισαγγελέα και μίλησε για τα φρικτά βασανιστήρια και το bulling που δεχόταν από ομάδα συμμαθητριών της.\nΟΑΕΔ σπουδάστρια συνδρομή ψυχολόγου\nΠροηγούμενο: Προκήρυξη Προγράμματος «Επιμόρφωση στις Μαθησιακές Δυσκολίες και τη Διαφοροποιημένη Διδασκαλία»\nΕπόμενο Νέα μέτρα για τους αναπληρωτές και τις σχολικές μεταβολές θα πάρει το Υπουργείο


ΑΡΦΑΡΑ ΚΑΛΑΜΑΤΑΣ ΜΕΣΣΗΝΙΑ 2008-2018: Οκτωβρίου 2017\nΗ Εφημερίδα μας ARFARA NEWS Σάββατο 21 Οκτωβρίου 2017 :\nΠΡΟΣΕΥΧΗ ΜΑΣ ΚΑΝΕΙ ΡΩΜΑΛΕΟΥΣ\nVIDEO από εκδηλώσεις -εκδρομές -διαδρομές ΕΛΛΑΔΑ :\n~** Στην 6η γιορτή κάστανου στην ΚΑΣΤΑΝΙΑ ΜΑΝΗΣ Σάββατο 21/10/2017: https://youtu.be/fFgIj2hB3O0 .-\n~**Μάνη 6η γιορτή κάστανου στην ΚΑΣΤΑΝΙΑ ΜΑΝΗΣ Σάββατο 21/10/2017: https://youtu.be/sEIBCkDLH9w .-\n~**Καστάνια Μάνης Σάββατο 21/10/2017 6η γιορτή κάστανου:\n~**ΣΤΟΥΠΑ ΜΑΝΗΣ 21/10/2017:\n~** Στην 6η γιορτή κάστανου στην ΚΑΣΤΑΝΙΑ ΜΑΝΗΣ 21/10/2017: https://youtu.be/fFgIj2hB3O0 .-\n~**Μάνη 6η γιορτή κάστανου στην ΚΑΣΤΑΝΙΑ ΜΑΝΗΣ 21/10/2017: https://youtu.be/sEIBCkDLH9w .-\n~**Καστάνια Μάνης γιορτή κάστανου 21/10/2017:\n~**Καστάνια Μάνης 6η γιορτή κάστανου 21/10/2017:\n~**ΚΑΣΤΑΝΙΑ 6η γιορτή κάστανου Μάνη 21/10/2017:\n~**Καστάνια 6η γιορτή κάστανου 21-10-2017 χορός:\n~**Καστάνια 6η γιορτή κάστανου 21/10/2017:\n~~** Στον κήπο του σπιτιού 19/10/2017 :\n~*** Φωτογραφίες από ΜΑΝΗ χωριό Καστάνια\n*** Φωτογραφίσεις Γ.Μ ...\nΟσίου Χριστοδούλου του εν Πάτμω. Ιερομαρτύρων Σωκράτους , πρεσβυτέρου εν Αγκύρα και Θεοδότης (1). Μαρτύρων Αζή, Γαΐου, Δασίου και Ζωτικού. Οσίων Ευκράτους και Ζαχαρίου. Πλαντίνου, Ανδρέου και Παύλου. Πέτρου και Στεφάνου των νεοφανών. Νεομάρτυρος Ιωάννου, του εκ Γουβών (Μονεμβασίας) και εν Λαρίση θλήσαντος [†1773])• Οσίων Ιακώβου, Ιλαρίωνος του Μεγάλου (†371). Βαρούχ, Φιλόθεου του εν Άθω. Βαρνάβα και Ιλαρίωνος, των εν Περιστερώνα Κύπρου. Ιλαρίωνος του Ρώσου.\n(1)Έζησαν τον 3ο αι. επί βασιλείας Αλεξάνδρου του Σεβήρου. Μαρτύρησαν δε στην Άγκυρα. Η Θεοδότη ήταν από ευγενή οικογένεια, καλλιεργημένη, και κήρυττε με παρρησία τον Χριστιανισμό, προσπαθώντας να προσελκύσει τους συνανθρώπους της στην αληθινή πίστη του Ιησού. Ο πρεσβύτερος Σωκράτης ήταν ιερέας πρόθυμος να κάνει οποιαδήποτε θυσία για το ποίμνιό του και για την πίστη του. Για την βαθιά πίστη τους και για την άρνηση τους στην ειδωλολατρεία οι δύο Άγιοι μαρτύρησαν δια του αποκεφαλισμού.\n* Ἦχος α’. Τῆς ἐρήμου πολίτης.\n* Ἐγκρατείας τὴ αἴγλη λαμπρυνθεῖς τὴν διάνοιαν, ἤστραψας θαυμάτων ἀκτῖνας Ἰλαρίων Πατὴρ ἠμῶν, καὶ γεγονὸς φωστὴρ περιφανής, καὶ στῦλος εὐσέβειας θεαυγῆς, καταυγάζων τὴ ἐνθέω σου βιοτῆ, τοὺς πίστει προσιόντας σοί. Δόξα τῷ δεδωκότι σοὶ ἰσχύν, δόξα τῷ σὲ στεφανώσαντι, δόξα τῷ ἐνεργούντι διὰ σου, πάσιν ἰάματα.\n~* Απολυτίκιο Αγ. Ιλαρίωνος - 21 ΟΚΤΩΒΡΙΟΥ: https://youtu.be/OwR3upZ8kZM .-\nΆγιοι Μάρκος, Αρίσταρχος και Ζήνων οι Απ....\n*** Επίκαιρος όσο ποτέ! «Παλάβωσε ο κόσμος …Έχουν διαλυθεί όλα, οικογένεια, παιδεία…»\n~ – Τί είναι αυτό που ακούγεται;\n– Μιλάω γενικά· θέλω να πώ, μέχρι που έχει φθάσει η αδιαφορία!\nΠήγαινε σε μια σχολή και θα δής· αν λ.χ. χτυπούν τα παράθυρα από τον αέρα, ζήτημα να βρεθή ένα παιδί να τα κλείση, για να μη σπάσουν.\nΜια φορά που πήγαν οι Ιταλοί στο ελληνικό φυλάκιο, οι Έλληνες έβαλαν να τους φτιάξουν καφέ. Βγάζει τότε μπροστά τους ένας Έλληνας αξιωματικός ένα μάτσο χρήματα, πενηντάρικα, εκατοστάρικα – και είχαν αξία τότε αυτά τα χρήματα – και τα ρίχνει για προσάναμμα στην φωτιά, για να δείξη στους Ιταλούς ότι είναι πλούσιο το ελληνικό κράτος! Οι Ιταλοί τα έχασαν. Βλέπετε θυσία! agiameteora.net\nO καιρός στην πόλη της Καλαμάτας για σήμερα Σάββατο 21/10/2017 προβλέπεται μερικώς νεφελώδης.\nΚατά τη διάρκεια των νυχτερινών ωρών ο ουρανός θα είναι καθαρός και ξάστερος. Από τις πρωινές έως και τις απογευματινές ώρες θα επικρατήσει ηλιοφάνεια και αραιές νεφώσεις, οι οποίες ενδέχεται να πυκνώνουν κατά διαστήματα. Τις βραδινές ώρες ο ουρανός θα είναι κυρίως καθαρός, με κάποιες σποραδικές νεφώσεις.\nΗ θερμοκρασία θα διατηρηθεί στα ίδια επίπεδα και θα κυμανθεί από 16 έως 26 βαθμούς Κελσίου.\nΟι άνεμοι αρχικά θα πνέουν ασθενείς, από Β-ΒΔ διευθύνσεις, με ένταση 2-3 μποφόρ, τις πρώτες μεσημβρινές ώρες θα στραφούν σε Ν-ΝΑ, με ένταση 2-3 μποφόρ και από το απόγευμα και μετά θα στραφούν σε Β-ΒΔ, με ένταση 3-4 μποφόρ.\n*** Πληρωμένη απάντηση από τη Ρωσία στις ΗΠΑ: Αναζητήστε τον εχθρό στους φίλους σας…\n~ Η Ρωσία δεν παρενέβη στις εσωτερικές υποθέσεις των Ηνωμένων Πολιτειών, δήλωσαν οι Ρώσοι διπλωμάτες, απαντώντας στις κατηγορίες της Αμερικανικού πρεσβευτή στα Ηνωμένα Έθνη, Nikki Haley, για παρέμβαση της Ρωσία στις προεδρικές εκλογές του 2016.\nΣε συζήτηση που διεξήχθη στο πανεπιστήμιο George Bush, τέθηκε ξανά το θέμα επιρροής του Κρεμλίνου στο εκλογικό αποτέλεσμα.\nΗ ρωσική πρεσβεία υπογράμμισε ότι οι Ηνωμένες Πολιτείες θα πρέπει να αναζητήσουν εκείνους που θα μπορούσαν να παρεμβαίνουν στα εσωτερικά ζητήματα της χώρας, μεταξύ φίλων και συμμάχων.\n*** Όλοι οι δρόμοι οδήγησαν στη Γλυφάδα και στην ΕΛΛΗΝΙΚΗ ΛΥΣΗ! Σείστηκε η περιοχή…\n~ Η Γλυφάδα καλωσόρισε τον ΚΥΡΙΑΚΟ ΒΕΛΟΠΟΥΛΟ, ο οποίος έχει σαν στόχο να εμψυχώσει τους Έλληνες και να μεταφέρει σε όλη την Ελλάδα το μήνυμα ότι η ΕΛΛΗΝΙΚΗ ΛΥΣΗ είναι η ΜΟΝΑΔΙΚΗ ΛΥΣΗ.\nΤην Παρασκευή 20/10, πλήθος κόσμου έδωσε το βροντερό ‘παρών’ στο Δημαρχείο, καθώς η αγάπη του κόσμου για τον Πρόεδρο της ΕΛΛΗΝΙΚΗΣ ΛΥΣΗΣ και το ενδιαφέρον για το πρόγραμμα του κόμματος έχουν προκαλέσει ΑΝΑΤΑΣΗ ΗΘΙΚΗ στους ΕΛΛΗΝΕΣ και ανησυχία στο πολιτικό κατεστημένο.\nXαρακτηριστική είναι η εικόνα έξω από τη αίθουσα συνεδριάσεων του Δημαρχείου, με τον κόσμο να μην χωράει στο εσωτερικό, καθώς είχε γεμίσει ασφυκτικά:\nΤον πρόεδρο της Ελληνικής Λύσης τίμησε με την παρουσία του ο δήμαρχος Γλυφάδας, Γ. Παπανικολάου, ο οποίος παρευρέθηκε στην ομιλία και άκουσε με ιδιαίτερο ενδιαφέρον τα όσα ειπώθηκαν.\nΟ ΚΥΡΙΑΚΟΣ ΒΕΛΟΠΟΥΛΟΣ θέλει να ευχαριστήσει όσου βρέθηκαν αυτή την ιδιαίτερη μέρα στη Γλυφάδα.\nΒίντεο : Κ. ΒΕΛΟΠΟΥΛΟΣ ΕΛΛΗΝΙΚΗ ΛΥΣΗ ΓΛΥΦΑΔΑ , https://youtu.be/5BAx6aKq0Ac .-\n*** Πόλεμος χαρακωμάτων ΗΠΑ-ΡΩΣΙΑΣ! Μόνο στο ΠΑΡΑΣΚΗΝΙΟ όλη η αλήθεια...\n~ Μη χάσετε αύριο, 21/10, στην εφημερίδα Παρασκήνιο, το νέο άρθρο του Κυριάκου Βελόπουλου που θα προκαλέσει "σεισμό".\nΟ πρόεδρος της ΕΛΛΗΝΙΚΗΣ ΛΥΣΗΣ αναφέρεται στον υβριδικό πόλεμο ανάμεσα σε ΗΠΑ και Ρωσία.\nΜη χάσετε το άρθρο του κου Βελόπουλου στην εφημερίδα "ΠΑΡΑΣΚΗΝΙΟ", το Σάββατο 21/10.\n*** Συγκλονίζει το ξέσπασμα του Μίκη Θεοδωράκη: Ο Τσίπρας πούλησε την Ελλάδα…\n~ Δριμύ «κατηγορώ» κατά του πρωθυπουργού, Αλέξη Τσίπρα εξαπέλυσε ο Μίκης Θεοδωράκης σε άρθρο παρέμβασή του σχετικά με την «αλλοίωση του πολιτεύματος» αλλά και την πρότασή του για τη δημιουργία ενός Παλλαϊκού Μετώπου, η οποία ωστόσο δεν τελεσφόρησε το 2012, χάρη σε διάφορους παράγοντες, μεταξύ των οποίων και η στάση του μετέπειτα πρωθυπουργού.\n*** ΕΚΤΑΚΤΟ! Μεγάλη φωτιά στην Αθήνα...\n~ Συναγερμός σήμανε το μεσημέρι της Παρασκευής (20.10.2017) στην Πυροσβεστική καθώς ξέσπασε μεγάλη φωτιά σε διαμέρισμα στο Νέο Ψυχικό.\nΕιδικότερα, η φωτιά ξέσπασε σε διαμέρισμα του δευτέρου ορόφου σε σπίτι επί της οδού Δημοκρατίας στο Νέο Ψυχικό Αττικής. Στο σημείο έσπευσαν και επιχειρούν 12 πυροσβέστες με 4 οχήματα. newsit.gr\n*** Πυρηνική ΕΚΡΗΞΗ για Καμμένο! Τον διαψεύδουν ΕΓΓΡΑΦΑ και ΦΩΤΟΓΡΑΦΙΕΣ...\n~ «Δεν υπάρχει θέμα πυρηνικών στην Ελλάδα. Η Ελλάδα είναι αποπυρηνικοποιημένη ζώνη, ούτε υπήρξε αίτημα (εκ μέρους των ΗΠΑ), ούτε θα υπάρξει ποτέ. Ούτε αποθήκευσης. Δεν υπάρχουν ούτε θα υπάρξουν ποτέ συζητήσεις για πυρηνικά στην Ελλάδα», δήλωσε σήμερα ο ΥΕΘΑ Πάνος Καμμένος σε ερώτηση για το σημερινό πρωτοσέλιδο της εφ. "Ριζοσπάστης" σύμφωνα με το οποίο απόρρητο έγγραφο του ΝΑΤΟ επιβεβαιώνει τις προετοιμασίες για φύλαξη πυρηνικών στον 'Αραξο, στον ΑΝΤ1.\nΕμείς πάλι ως VoiceNews σας παραπέμπουμε στις χθεσινές αποκλειστικές μας φωτογραφίες στο άρθρο μας με τίτλο ΑΠΟΚΛΕΙΣΤΙΚΕΣ ΦΩΤΟΓΡΑΦΙΕΣ! Η βάση της Σούδας ΑΝΑΒΑΘΜΙΖΕΤΑΙ! Μπαίνει σε εφαρμογή το σχέδιο… (ΕΙΚΟΝΕΣ) (διαβάστε το ΕΔΩ) .\nΣύμφωνα με αποκλειστικές πληροφορίες από το προσωπικό του Ναυστάθμου Κρήτης, εμπορικό πλοίο μετέφερε από το Ιντσιρλίκ στη Σούδα πυρηνικά και συγκεκριμένα, σε στοά μέσα στο βουνό.\nΉ ο κος Καμμένος ψεύδεται (δεν θέλουμε να το πιστεύουμε) ή δεν γνωρίζει τι έχει δεσμευτεί ο Πρωθυπουργός να γίνει .\n*** Ανάγκη αναβάθμισης του θεσμού της εφεδρείας για τις ένοπλες δυνάμεις...\n~ Ανάγκη αναβάθμισης του θεσμού της εφεδρείας για τις ένοπλες δυνάμεις\nΤο ΓΕΣ, για άλλη μια φορά τιμητής των παραδόσεων και των θεσμών, ανακήρυξε το έτος 2017 ως «έτος των Εφέδρων και των Εθνοφυλάκων». Εκτιμώντας ότι η ενέργεια αυτή, πλέον της ανάδειξης της σημασίας των δύο αλληλένδετων θεσμών, αποσκοπεί και στη δρομολόγηση μέτρων και ενεργειών βελτίωσης της αποτελεσματικότητας τους θα προχωρήσω στην προβολή κάποιων σκέψεων αναφορικά με την εφεδρεία.\nΕίναι γεγονός ότι και στην Ελλάδα, ο θεσμός της θητείας, συνεπακόλουθα και της εφεδρείας, δέχθηκαν επικρίσεις ως επιχειρησιακά αναποτελεσματικοί, κοινωνικά ξεπερασμένοι και οικονομικά προβληματικοί. Ορισμένες από τις παρατηρήσεις ήταν ορθές. Η πληθώρα όμως των μορφών των νέων απειλών, η ορατή αδυναμία διατήρησης επαγγελματικού στρατού και η αδήριτος ανάγκη μείωσης του λειτουργικού κόστους των ενόπλων δυνάμεων μας αναγκάζουν σήμερα να αναθεωρήσουμε τους αλληλένδετους θεσμούς της θητείας, εφεδρείας και εθνοφυλακής.\nΙστορικά, με τελευταίες αποδείξεις στις, όχι μακρινές, κρίσεις του 1987 και 1996, ο στρατός ξηράς βασίστηκε στην κινητοποίηση της εφεδρείας (μερικής ή γενικής). Από πουθενά δεν προκύπτουν ασφαλή συμπεράσματα ότι δεν θα υπάρξει ανάλογη ανάγκη στο μέλλον. Απεναντίας, οι νέου τύπου απειλές που κατευθύνονται και στο εσωτερικό της χώρας θα απαιτήσουν μια πολυάριθμη κινητοποίηση -με συμμετοχή και της εφεδρείας- για την αντιμετώπιση τους. Ως εκ τούτου, ο βασικός μας στόχος εστιάζει στο πως θα δημιουργήσουμε μια περισσότερο εκπαιδευμένη και αξιόπιστη εφεδρεία.\nΗ εφεδρεία είναι όμως άρρηκτα συνδεδεμένη με τη δομή, οργάνωση και συγκρότηση των ενόπλων δυνάμεων, καθίσταται αξιόμαχη μέσα από την εκπαίδευση στη διάρκεια της θητείας, συντηρείται με διαρκείς μετεκπαιδεύσεις και υλοποιείται μέσα από ένα γραφειοκρατικό σύστημα που περιέχει τα στρατολογικές αρχές, τις μονάδες επιστράτευσης και τις μονάδες εκστρατείας.\nΑναμφισβήτητα η δημιουργία αξιόμαχου έφεδρου προϋποθέτει την ύπαρξη εκπαιδευμένου κληρωτού. Προσωπική μου άποψη είναι ότι υπάρχει μια υστέρηση στην εκπαίδευση των κληρωτών για ένα πλήθος λόγων που βαρύνουν εξίσου πολιτική και στρατιωτική ηγεσία αλλά και τον καθένα από εμάς ατομικά. Αντικειμενικές δυσκολίες υπάρχουν πολλές: μειωμένη διάρκεια θητείας, ελλιπείς πιστώσεις για εκπαίδευση, πλήθος από πάρεργα. Το μείζον όμως πρόβλημα ίσως να είναι η ίδια η δομή της θητείας και κυρίως η μη μετά επιτάσεως εξασφάλιση της απόκτησης των απλών ελάχιστων γνώσεων και δεξιοτήτων που θα πρέπει να διαθέτει ο κάθε κληρωτός. Ανασταλτικός παράγοντας και η ομόφωνη επιλογή και εφαρμογή μιας εκπαίδευσης «χαμηλής έντασης» σε αντίθεση με τις απαιτητικές ανάγκες της «ρεαλιστικής εκπαίδευσης» (με όλους τους κινδύνους).\nΑκόμη πιο προβληματική όμως η μετεκπαίδευση της εφεδρείας. Μπορούμε όμως να βελτιώσουμε το θεσμό με απλές ενέργειες χαμηλού κόστους. Αρχικά ας ορίσουμε, βελτιώσουμε και αξιολογήσουμε τις ελάχιστες γνώσεις και πρακτικές δεξιότητες που πρέπει να διαθέτει ο κάθε έφεδρος. Με γνώμονας αυτά τα σημεία ας ανασχεδιάσουμε την μετεκπαίδευση. Τα ηλεκτρονικά μέσα επικοινωνιών είναι σύμμαχοι μας. Μπορούμε να δώσουμε ευελιξία στον κάθε έφεδρο για το που και πότε θα συντηρήσει τις γνώσεις και δεξιότητες του. Ειδικά τα βασικά προαπαιτούμενα της ατομικής εκπαιδεύσεως μπορεί να επαναδιδαχθούν και αξιολογηθούν σε διάστημα μικρότερο των 8 ωρών σε οποιαδήποτε σχεδόν στρατιωτική μονάδα που διαθέτει πεδίο βολής. Αποτελέσματα: Επιτυχών (πιστοποίηση για 3-5 χρόνια) ή αποτυχών (νέα παρουσία και αξιολόγηση το επόμενο εξάμηνο). Αντίστοιχα απλή και μετεκπαίδευση-πιστοποίηση και σε ορισμένες ειδικότητες που δεν επιβάλλουν ύπαρξη ειδικού εξοπλισμού. Ο διαμένων στην Αθήνα οδηγός αυτοκινήτου δεν χρειάζεται να μεταβεί στην επιστρατευτική του μονάδα για την –ανά τριετία-μετεκπαίδευση του στο χειρισμό στρατιωτικών οχημάτων. Αναμφίβολα αρκετές ειδικότητες θα συνεχίσουν να απαιτούν τη μετάβαση στις αντίστοιχες μονάδες εκστρατείας ή ειδικά κέντρα εκπαιδεύσεως. Μπορούμε όμως να δώσουμε την αναγκαία ευελιξία στους εφέδρους επιλογής τόπου και χρόνου με τη χρήση ηλεκτρονικών μέσων και ειδικών κωδικών πρόσβασης (πχ taxis). Ειδικά στις παραμεθόριες περιοχές, γιατί ορισμένες εκπαιδευτικές δραστηριότητες των Μονάδων (πχ βολές) να μην είναι «ανοικτές», μέσω μιας διαδικασίας και στους εφέδρους; Η συμμετοχή του εφέδρου σε κύριες εκπαιδευτικές δραστηριότητες της Μονάδος είναι αναμφίβολα το επιστέγασμα της εκπαίδευσης του αλλά και της ίδιας της επιχειρησιακής ετοιμότητας της Μονάδος και κρίνεται αναγκαία. Στον τομέα αυτό, η ορθή επιλογή και τοποθέτηση της εφεδρείας διευκολύνει κατά πολύ το έργο μας. Ακόμη και η αρχική απονομή ειδικοτήτων διευκολύνει τη μετεκπαίδευση της εφεδρείας. Ειδικά όμως στο στάδιο προ της απολύσεως απαιτείται συνεργασία μεταξύ της μονάδος εκστρατείας που υπηρεί ο έφεδρος και των επιστρατευτικών αρχών για τη βέλτιστη επιλογή. Η γνώμη της μονάδος και του ιδίου του κληρωτού-εφέδρου πρέπει να έχουν βαρύνουσα σημασία για την επιστρατευτική του τοποθέτηση. Επιδίωξη να δημιουργήσουμε δεσμούς μεταξύ των μονάδων και των εφέδρων. Ευχής έργο, η μονάδα εκστρατείας υπηρέτησης -ως κληρωτού- να παραμένει και η επιστρατευτική μονάδα κατά τη διάρκεια της παραμονής του στην εφεδρεία. Πρωτοβουλίες πρέπει να δοθούν και στις μονάδες για την απευθείας επικοινωνία τους με τους εφέδρους τους και την ενημέρωση-κλήση τους σε διάφορες δραστηριότητες. Απαραίτητα όμως το σύστημα πρέπει να παρέχει νομική κάλυψη σε αμφότερους και να είναι αδιάβλητο.\nΟ κάθε έφεδρος, ανεξαρτήτως ειδικού φύλλου πορείας, θα πρέπει να γνωρίζει επακριβώς τις διαδικασίες και στάδια μετεκπαίδευσης του καθώς και τους χρονικούς περιορισμούς εντός των οποίων αυτές θα πραγματοποιούνται καθώς και τις δυνατότητες του για υποβολή των επιλογών του.\nΈνα επιπλέον αποφασιστικό βήμα, ίσως να ήταν η αξιοποίηση όλων αυτών των εφέδρων που εθελοντικά επιθυμούν (δυνατότητα αλλαγής επιθυμίας) να είναι ενεργά μέλη της εφεδρείας τοποθετημένα σε μονάδες εκστρατείας. Ίσως δηλαδή να δημιουργήσουμε εφεδρείες «δύο ταχυτήτων». Πριν από κάθε βήμα θα πρέπει προσεκτικά να έχει εξασφαλιστεί η συμβατότητα του με το Ελληνικό Σύνταγμα και τη νομοθεσία. Σε κάθε περίπτωση, η παροχή κινήτρων σίγουρα δρα υποβοηθητικά αλλά πρέπει να είναι σύννομη, οικονομικά ανεκτή και κοινωνικά αποδεκτή.\nΗ επιτυχία των νέων ρυθμίσεων θα εξασφαλιστεί κυρίως από την αποδοχή που αυτές θα έχουν από την ελληνική κοινωνία. Η αίσθηση της προσωπικής συμμετοχής εκάστου και της δυνατότητας επιλογών του, εάν συνδυαστεί και με την αντίληψη ενός αποδοτικού και κυρίως αξιοκρατικού και αδιάβλητου συστήματος, θα οδηγήσει στην αναβάθμιση του θεσμού της εφεδρείας.\nΣυνοψίζοντας, ας εξετάσουμε σοβαρά και με επαγγελματισμό το θέμα της εφεδρείας ως ένα αναπόσπαστο κομμάτι της εθνικής άμυνας, χωρίς να προτείνουμε ανεδαφικές λύσεις, ξεχνώντας αρνητικά στερεότυπα για την επιστράτευση, μακριά από πρόχειρα κομματικά πυροτεχνήματα, αποφεύγοντας πρόχειρες αποφάσεις που δημιουργούν νομικά προβλήματα, κοιτάζοντας τις λύσεις που έδωσαν άλλα αντίστοιχα κράτη, δίδοντας πρωτοβουλίες στις στρατιωτικές μονάδες και ευελιξία επιλογών στους εφέδρους και ξεφεύγοντας από τις τετριμμένες συνταγές του παρελθόντος.\n* Ο κ. Ιπποκράτης Δασκαλάκης είναι Υποστράτηγος (εα). Πτυχιούχος τμήματος Διεθνών και Ευρωπαϊκών Σπουδών Παντείου Πανεπιστημίου. Μεταπτυχιακό στις Διεθνείς Σχέσεις και Στρατηγικές Σπουδές στο Πάντειο Πανεπιστήμιο.Διευθυντής Μελετών του Ελληνικού Ινστιτούτου Στρατηγικών Μελετών (ΕΛΙΣΜΕ).Συνεργάτης του Ινστιτούτου Διεθνών Σχέσεων (ΙΔΙΣ).Διαλέκτης στη Σχολή Εθνικής Αμύνης (ΣΕΘΑ).\n*** Χημικοί αεροψεκασμοί...\n~ Χημικοί αεροψεκασμοί\nΕδώ και πολλά χρόνια, υπάρχει η διαμάχη για τους λεγόμενους χημικούς αεροψεκασμούς, διχάζοντας την κοινή γνώμη για το κατά πόσο η σχετική θεωρία Συνωμοσίας ή όχι είναι αληθινή.\nΠαρακάτω, με βάση τα διαθέσιμα στοιχεία και με εξήγηση του φαινομένου που προκαλεί τα ίχνη συμπύκνωσης που παρατηρούνται πίσω από αεροπλάνα που πετούν σε υψηλό υψόμετρο, θα προσπαθήσουμε να τεκμηριώσουμε αν υπάρχει βάση στην θεωρία περί χημικών αεροψεκασμών στην ατμόσφαιρα της γης για κακόβουλο σκοπό.\nΟ σχηματισμός των ιχνών (contrails)\nΥπάρχουν δύο τρόποι σχηματισμού των ιχνών συμπύκνωσης. Το πρώτο είδος είναι τα αεροδυναμικά ίχνη και το δεύτερο είναι τα ίχνη τα οποία σχηματίζονται από τους κινητήρες των αεροπλάνων (συγκεκριμένα των καυσαερίων) που πετούν σε μεγάλα υψόμετρα όπου επικρατούν εξαιρετικά χαμηλές θερμοκρασίες περιβάλλοντος.\nΤα αεροδυναμικά ίχνη σχηματίζονται από το γεγονός ότι όταν ο αέρας που περνά πάνω από το πτερύγιο ένας αεροπλάνου, μειώνεται η πίεσή του με αποτέλεσμα να πέφτει και η θερμοκρασία του σχηματίζοντας με αυτό τον τρόπο ένα μικρό ίχνος συμπύκνωσης γύρω από αυτό.\nΤα ίχνη που παρατηρούνται πίσω από τους κινητήρες των αεροπλάνων σχηματίζονται όταν τα καυτά καυσαέρια των τελευταίων που περιέχουν και μικροποσότητες υδρατμών, παγώνουν απότομα εξαιτίας των εξαιρετικά χαμηλών θερμοκρασιών που επικρατούν στην ατμόσφαιρα σε αυτά τα ύψη και κυμαίνονται από τους -30 έως τους -50°C.\nΠαρακάτω ακολουθεί ανάλυση για το θέμα, του αεροναυπηγού, διερευνητή αεροπορικών ατυχημάτων \_ περιστατικών και εκδότη - διευθυντή του περιοδικού «ΠΤΗΣΗ & ΔΙΑΣΤΗΜΑ κ. Φαίδωνα Γ. Καραϊωσηφίδη, τον οποίο και ευχαριστούμε για την αναδημοσίευση\nTo θέμα επανέρχεται σχεδόν καθημερινά στην επικαιρότητα αφού αποτελεί το «αγαπημένο» ζήτημα που θέτουν οι απανταχού συνωμοσιολόγοι και φυσικά «αυτοτρέφεται» αφού οτιδήποτε σχετικό γραφεί με τους χημικούς αεροψεκασμούς και τις αόρατες δυνάμεις που ελέγχουν τον πλανήτη (και ασχέτως με το πόσες φορές θα έχει καταρριφθεί), αποτελεί αυτομάτως και απόδειξη για την επόμενη ομοβροντία ανοησιών.\nΑς προσπαθήσουμε όμως να το τα ξεκαθαρίσουμε για άλλη μια φορά. Τα contrails είναι επιστημονικά και τεχνικά απολύτως καθορισμένα ως ίχνη (trails) συμπύκνωσης υδρατμών της ατμόσφαιρας από τα καυσαέρια των κινητήρων τζετ των αεροσκαφών που πετούν στην ατμόσφαιρα και ειδικά στα ανώτερα στρώματά της με αποτέλεσμα να γίνονται ορατά (τα ίχνη περιλαμβάνουν προφανώς και άλλες ενώσεις προϊόντων της ανάλωσης των καυσίμων σε μικρές ποσότητες).\nΤα contrails σχηματίζονται με τον ίδιο μηχανισμό που δημιουργούνται –συνεχώς και καθημερινά- τα νέφη. Η περίπτωση όμως δεν είναι μοναδική στον ουρανό. Κινητήρες εσωτερικής καύσης (αυτοκινήτων) που λειτουργούν κάτω από συγκεκριμένες συνθήκες (για παράδειγμα μια κρύα και υγρή χειμωνιάτικη ημέρα) εκλύουν λευκά «νέφη» που δεν είναι τίποτε περισσότερο από υγροποίηση των υδρατμών του περιβάλλοντος κάτω από την επίδραση των θερμών καυσαερίων. Το ίδιο όμως δεν συμβαίνει το καλοκαίρι που η υγρασία είναι σε χαμηλά επίπεδα και η θερμοκρασία υψηλή. Στα αεροπλάνα όμως που πετούν στην τροπόσφαιρα, όπου επικρατούν πολύ χαμηλές θερμοκρασίες (-40 βαθμούς Κελσίου ή και χαμηλότερα) οι συνθήκες υγροποίησης υδρατμών της ατμόσφαιρας είναι ευνοϊκές πολύ πιο συχνά. H απαιτούμενη όμως και ικανή συνθήκη του σχηματισμού contrails αλλά και της παραμονής τους στον ουρανό για μεγάλα χρονικά διαστήματα είναι η παρουσία υδρατμών να είναι ιδιαίτερα υψηλή, σχεδόν στο σημείο κορεσμού, χωρίς όμως να το έχει ξεπεράσει (αφού τότε θα είχαν σχηματιστεί νέφη). Από την άλλη δεν υφίσταται σήμερα γνωστή χημική ουσία που όταν απελευθερώνεται στην ατμόσφαιρα (στις ποσότητες που μπορεί να μεταφέρει ένα αεροπλάνο) να δημιουργεί ίχνη σε τέτοια έκταση και να παραμένει ορατή για τόσο μεγάλα χρονικά διαστήματα (αλήθεια η υψηλή τεχνολογία του παγκόσμιου συστήματος που προσπαθεί να μας ελέγξει δεν θα μπορούσε να κάνει τα ίχνη… αόρατα;)\nΣτον αντίποδα τα «chemtrails» δεν έχουν κανένα επιστημονικό-τεχνικό ορισμό πέραν αυτού που του «δίνουν» οι συνωμοσιολόγοι (κατ’ αντιστοιχία με τα contrails) υπονοώντας ότι πρόκειται για ορατά ίχνη χημικών ουσιών που απορρίπτονται σκόπιμα από διερχόμενα αεροπλάνα.\nΚανείς όμως και ποτέ μέχρι σήμερα δεν έχει προσκομίσει οποιοδήποτε τεκμηριωμένο στοιχείο για την σύσταση αυτών των ιχνών, τις υποδομές που υποτίθεται ότι χρησιμοποιούνται, πολύ δε περισσότερο για την… παγκόσμια συνομωσία.\nΟι υποστηρικτές της βέβαια «προσκομίζουν» άφθονες «ενδείξεις» (κάποιοι τις θεωρούν αποδείξεις) επικαλούμενοι πάντα την… μυστικότητα που υποχρεωτικά θα περιβάλλει μια τέτοια συνωμοσία για την έλλειψη τεκμηρίων.\nΦωτογραφίες και βίντεο που προσκομίζονται ως «ενδείξεις»/«αποδείξεις» είναι απολύτως πλαστές ή έχουν όλες μια διαφορετική εξήγηση από αυτή που θέλουν να προσάψουν οι συνωμοσιολόγοι. Πριν από λίγο καιρό για παράδειγμα ένα βίντεο που δημιούργησε εντύπωση και έκανε τον γύρο του Διαδικτύου έδειχνε ένα DC-8 της NASA να «ψεκάζει» αφήνοντας έντονα ίχνη πίσω του. Μια γρήγορη έρευνα στο Διαδίκτυο όμως αποκάλυπτε ότι επρόκειτο για κακομονταρισμένο και σκόπιμα παραποιημένο επίσημο βίντεο που είχε αποδεσμεύσει η NASA από δοκιμές συστήματος αντι-παγοποίησης (anti-icing): απλά το αεροπλάνο που ακολουθούσε το DC-8 στις δοκιμές είχε «κοπεί» από όλα τα πλάνα.\nΗ θεωρία συνωμοσίας σχετικά με τους αεροψεκασμούς στηρίζεται επίσης στο γεγονός ότι κάποια από τα αεροπλάνα που αφήνουν τα ίχνη στον ουρανό «δεν έχουν ταυτότητα». Όλα όμως τα πειστήρια (φωτογραφικά ή άλλα) που προσκομίζονται είναι παραποιημένα. Τα τελευταία χρόνια οι συνωμοσιολόγοι έχουν… ανακαλύψει τους Διαδικτυακούς χώρους που παρακολουθούν την εναέρια κυκλοφορία σε πραγματικό χρόνο (π.χ. flightradar24): κάποιες φορές «αποκαλύπτουν» περιπτώσεις αεροσκαφών που εμφανίζονται να αφήνουν ίχνη πάνω από μια περιοχή χωρίς όμως να καταγράφονται στις ιστοσελίδες αυτές ή άλλα που είναι μεν καταγεγραμμένα αλλά δεν έχουν την συνηθισμένη «ηλεκτρονική ταυτότητα» της εμπορικής αεροπορίας. Αυτομάτως οι περιπτώσεις αυτές καθίσταται «ύποπτες» και σύντομα εξελίσσονται σε πειστήρια του παγκόσμιου συνωμοσιολογικού… κινήματος. Αυτό που επιλέγουν όμως να αποκρύψουν οι συνωμοσιολόγοι είναι ότι οι ιστοσελίδες αυτές, που είναι στο σύνολό τους ιδιωτικές πρωτοβουλίες και βασίζονται αποκλειστικά στη συμβολή ομάδων ερασιτεχνών που ασχολούνται με τον χώρο, δεν έχει καμιά απολύτως αξιοπιστία στην απεικόνισης της εναέριας κυκλοφορίας. Κανείς δεν μπορεί έτσι να εγγυηθεί ότι παρουσιάζουν με ακρίβεια τα αεροσκάφη που πετούν σε μια περιοχή, ενώ η διαφοροποίηση των «ηλεκτρονικών ταυτοτήτων» έχει πολλές διαφορετικές εξηγήσεις.\nΤο ζήτημα όμως που η «φούσκα» της παγκόσμιας συνωμωσίας «σπάει» εντελώς αφορά την ίδια την υποτιθέμενη… «διαδικασία».των χημικών αεροψεκασμών. Με δεδομένο τον όγκο των γήινης ατμόσφαιρας και (αυτού που ισχυρίζονται οι συνωμοσιολόγοι) ότι οι διαδικασίες λαμβάνουν χώρα σε μεγάλα ύψη (για να μην αποκαλυφθεί η συνωμοσία), η διασπορά εναέριων ουσιών στα 10.000 μέτρα ώστε να έχουν επιπτώσεις στην επιφάνεια της Γης είναι για κάθε πρακτικό λόγο αδύνατη. Διαφορετικά οι ποσότητες που θα απαιτούντο για να υπάρξει ικανή συγκέντρωση των χημικών για οποιαδήποτε επίδραση στον πληθυσμό στην επιφάνεια της Γης θα ήταν αστρονομικές Πρακτικά θα άγγιζαν συνθήκες «γεωμετασχηματισμού» (terraforming), δηλαδή τροποποίηση της ατμόσφαιρας σε παγκόσμια κλίμακα. Πόσο πιθανό είναι οι απίστευτες αυτές ποσότητες (μεγέθους μεγάλων λιμνών) να παράγονται σε τέτοια κλίμακα κάπου στον πλανήτη και η διαδικασία να παραμένει μυστική;\nΗ απάντηση φυσικά είναι… καμία απολύτως που ισούται ακριβώς και με την σοβαρότητα της «συνωμοσίας των χημικών αεροψεκασμών !!!\nΠηγή: ΦΓΚ \_ ΠΤΗΣΗ & ΔΙΑΣΤΗΜΑ.\n(Ευχαριστούμε τον αναγνώστη Αλέξανδρο Πορτοκάλη)\nDead or alive, ή απλώς διασυρμένος /πομπεμένος/εξευτελισμένος;\nΕιλικρινά δεν έχω πολυκαταλάβει το ..."μεγάλο κρίμα /έγκλημα /ατόπημα" στο οποίο υπέπεσε ο κος Καθηγητής με συνέπεια να ενοχλήσει τις ....φιλήσυχες "Συλλογικότητες", που - υποχρεώθηκαν ;- να τον .. "επικηρύξουν(;)".\nΠάντως όπου υπάρχει καπνός, υπάρχει και φωτιά, κάτι (πρέπει να) έκανε. Βέβαια - στον Τόπο μας - όταν δεν υφίστανται , τότε βάζουμε μπουρλότο και αποκτούμε /απολαμβάνουμε και τα δύο (!).\nΠολλοί καταφέρονται -δικαίως - εναντίον εκείνων οι οποίοι προβαίνουν σε βίαιες πράξεις σε πανεπιστημιακούς δασκάλους που δεν τους είναι αρεστοί. Κατανοητό.\nΤο ακατανόητο είναι το τί - ΔΕΝ - κάνουν οι (εκάστοτε) υπευθυνοανεύθυνοι "αρμόδιοι" κρατικοί φορείς και κυβερνώντες, ώστε να προστατεύσουν τους σ τ ο χ ο π ο ι η μ έ ν ο υ ς /δ ι κ α ι ω μ έ ν ο υ ς /α π ε ι λ ο ύ μ ε ν ο υ ς /προπηλακιζόμενους /καταχειριζόμενους απροστάτευτους πολίτες.\nΓιατί τάχα πληρώνονται οι Πολιτικοί , οι Αστυνομικοί, οι Δικαστικοί , οι των Αρχών προστασίας κ.ο.κ; Τι παριστάνουν ; Τους έμμισθους παρατηρητές των γεγονότων;\nΈχουν στοιχειώδη επίγνωση το που θα οδηγηθούμε αύριο /μελλοντικά αν συνεχιστεί αυτή η μπαχαλοποίηση, ο ευτελισμός, ο εξευτελισμός, ο τραμπουκισμός, η τρομοκράτηση , η βία;\nΑπό που κατέβηκαν και προς τα που (το ) πάνε;\nΤι είδους ανοχή και μέχρι ποιού σημείου, μήπως "του μη παρέκει" σκοπεύουν να εξαντλήσουν; Και για ποιό άραγε κοινωνικό όφελος;\nΤι είδους κοινωνία θέλουν;\nΑπόλυτα συμφωνώ με την προστασία των (όποιων;) δικαιωμάτων των διαφόρων μειοψηφιών, αλλά και ατομικά του κάθε συμπολίτη μας.\nΑλλά όχι εις βάρος των πλειοψηφιών, της προστασίας ατομικά και συνολικά των υπολοίπων μελών της κοινωνίας μας. Έχουν δικαιώματα ασφαλώς. Έχουμε όμως και εμείς. Και ο κος Καθηγητής, ο καθένας.\nΑυτά ποιός τα προστατεύει; Ορθότερα: Γιατί δεν τα προστατεύουν οι καθ ' ύλην αρμόδιοι;\nΜου είναι (σε προσωπικό καθαρά επίπεδο, το τονίζω) παγερά αδιάφορο αν κάποιοι εξουσιαστές ψηφοθηρούν ή διακατέχονται από εμμονές, ιδεοληψίες, ή περίεργες συμπάθειες προς περιθωριακής αντίληψης αντικοινωνικά άτομα.\nΔικαίωμά τους . Αλλά δεν κάνουν για την δουλειά για την οποία το εκλογικό σώμα τους εξέλεξε/επέλεξε. Αν μάλιστα συνεχίσουν ,τότε καθίστανται, όχι μόνον υπεύθυνοι , αλλά κυρίως - επικίνδυνοι!\nΟ κος Καθηγητής δεν κινδυνεύει από τις "οργισμένες Συλλογικότητες " αλλά από τους απαθείς (sic) "Αρμοδίως Αναρμόδιους" εξουσιαστές μας.\nΥΓ Υποψιάζομαι πως πολλοί αναγνώστες θα "κολλήσουν " /αποδώσουν τον τίτλο του άρθρου "Wanted" στους τελευταίους , επειδή τους ταιριάζει γάντι. Δεν θα ήθελα να διαφωνήσω μαζί τους!\n*** Θυμός, τσεκούρι και φωτιά!\n~ Θυμός, τσεκούρι και φωτιά!\nΓράφει ο Αντιστράτηγος (ε.α) Νικόλαος Ταμουρίδης Επίτιμος Α’ Υπαρχηγός ΓΕΣ\n''Θοδωρή Κολοκοτρώνη!'' κράζει ο Κ. Παλαμάς! ''Χαλκόπλαστε! Κάπου το χέρι απλώνεις, που τ' απλώνεις;''\n''Στον πόλεμο, στων όλων τον πατέρα, στη ρίζα, στην αγράμματη σοφία, στην κλεφτουριά, στου Τούρκου τη φοβέρα!''\n''Και γύρω κι εμπρός σου η Πολιτεία, με τα λογής παλάτια τα πλατιά, καζάρμες, θέατρα, υπουργεία;'' Κι αποκρίνεται: ''Τσεκούρι και φωτιά!''\n''Και για τα τωρινά; Τι λες για αυτά που θωρείς να γίνονται στη χώρα;'' Θυμώνει, αγριεύει, θεριεύει κι απαντά:\nΗ γη σου καίγεται απ' άκρη σ' άκρη! Η γη σου είναι φρούριο και χρέος σου η νίκη!\nΚούφιοι κι οκνοί καταφρονούν τη αγία σου πίστη και την θεία σου γλώσσα! Κηφήνες, βάτραχοι κι ακρίδες, ένα πλήθος ανίδεοι και στριμμένοι διαλύουν\nτους ιερούς σου θεσμούς, την παιδεία, την οικογένεια.\nΠαντρέψου με το θυμό και χτύπα, λάβωνε και σβήσε, ν' αναστηθείς ξανά! Κτύπα τους ψεύτες, τους άμυαλους και τους κιοτήδες!\nΔεν έχει άλλο πιο βαθύ σκαλί του κακού η σκάλα! Αλλά, αν θέλεις ξανά για να ανεβείς προς ύψη ουρανοφόρα, νίκη σου μεγάλη σ' εσέ να πεις: ''Υποτάξου πρώτα''! Σημαία και πράξη κάνε την Αλήθεια, την Ταπεινοσύνη, την Υπακοή!\nΔιάβασε, μάθε, ορθώσου αντρίκεια, ενώσου, πίστεψε, πολέμα! ''Η μόνη δικαιοσύνη είναι το σπαθί!''\nΚαι πάντα νάχεις στο νου σου εκείνο το ιερό του ποιητή: ''Η μεγαλοσύνη στα έθνη δεν μετριέται με το στρέμμα, με της καρδιάς το πύρωμα μετριέται και με το αίμα''!\n*** Κάθειρξη 9 ετών σε παράνομο Αλβανό για μισό κιλό χασίς\nΜισό κιλό χασίς έκρυβε ένας Αλβανός σε αποθήκη δίπλα στο σπίτι που κατοικούσε με τους γονείς και τον αδελφό του, ο οποίος είχε μικρά παιδιά, και χθες κρίθηκε ένοχος για διακίνηση ναρκωτικών ουσιών. Μαζί του κατηγορούμενος ήταν και ο αδελφός του, ο οποίος όμως απαλλάχθηκε αυτής της κατηγορίας. Αμφότεροι κρίθηκαν ένοχοι για παράνομη είσοδο στη χώρα.\nΜισό κιλό χασίς\nΑστυνομικός της Δίωξης Ναρκωτικών Καλαμάτας κατέθεσε ότι στην υπηρεσία τους έφτασαν πληροφορίες ότι τα δύο αδέλφια διακινούν ναρκωτικά από το σπίτι τους στη Σπερχογεία. Όπως είπε, έκαναν έρευνα στο σπίτι και στο αποθηκάκι που βρισκόταν δίπλα, βρήκαν πάνω σε ένα τραπέζι, μέσα σε νάιλον σακούλα, χασίς βάρους 502 γραμμαρίων.\nΣτην απολογία του ο ένας Αλβανός, που είναι και προφυλακισμένος, είπε ότι είχε το χασίς για δική του χρήση και το είχε αγοράσει τις προηγούμενες ημέρες από ομοεθνή του, αντί 500 ευρώ. Δήλωσε, δε, ότι ο αδελφός του δεν είχε καμία σχέση, ενώ πως στην αποθήκη έμπαινε μόνο αυτός.\nΣτην απολογία του ο αδελφός του ανέφερε ότι βρίσκεται από το 2010 στην Ελλάδα, δουλεύει μόνιμα και δε γνώριζε την ύπαρξη των ναρκωτικών. Μάλιστα, είπε ότι κάποια στιγμή είχε δει τον αδελφό του να καπνίζει χασίς, είχε τσακωθεί άσχημα μαζί του και του ζήτησε να φύγει από το σπίτι, γιατί αυτός έχει μικρά παιδιά.\nΤελικά, το δικαστήριο καταδίκασε τον πρώτο για τα ναρκωτικά σε κάθειρξη 8 ετών και χρηματικό πρόστιμο 10.000 ευρώ, ενώ για την παράνομη είσοδο στη χώρα μας σε φυλάκιση 1 έτους και 1.000 ευρώ πρόστιμο. Διατάχθηκε, δε, η απέλασή του μετά την έκτιση της ποινής και η απαγόρευση επανεισόδου για 10 χρόνια.\nΟ αδελφός του απαλλάχθηκε από την κατηγορία για τα ναρκωτικά, όμως δικάσθηκε για την παράνομη είσοδο στη χώρα σε φυλάκιση 2 ετών και χρηματικό πρόστιμο 2.000 ευρώ. Της Βίκυς Βετουλάκη\n*** Δράση «Οδήγηση και Αλκοόλ» στο πλαίσιο της «Ευρωπαϊκής Νύχτας Χωρίς Ατυχήματα»\nΓια τρίτη συνεχόμενη χρονιά αύριο Σάββατο, 21 Οκτωβρίου, διοργανώνεται στην Καλαμάτα (πλατεία 23ης Μαρτίου, ώρα έναρξης 22.00) η δράση «Οδήγηση και Αλκοόλ», με πρωτοβουλία και συντονισμό του Παναγιώτη Παπαντωνίου (συγκοινωνιολόγου πολιτικού μηχανικού, διδάκτορος ΕΜΠ) και την αρωγή της Ελληνικής Αστυνομίας και της Τροχαίας, σε συνεργασία με το Ινστιτούτο Οδικής Ασφάλειας «Πάνος Μυλωνάς».\nΣτο πλαίσιο της δράσης, αστυνομικοί του Τμήματος Τροχαίας Καλαμάτας θα κάνουν "φιλικά" αλκοτέστ σε πολίτες, συζητώντας για τα επιτρεπτά όρια του αλκοόλ στην οδήγηση. Παράλληλα, όλοι οι συμμετέχοντες θα έχουν τη δυνατότητα να μάθουν την ένδειξη στο αλκοολόμετρο την ώρα του τεστ, ενώ θα πάρουν και ένα αναμνηστικό δώρο.\nΈχει, δε, εξαιρετική σημασία δεδομένου ότι, παρά τη μείωση των τροχαίων συμβάντων που καταγράφεται τα τελευταία χρόνια, το αλκοόλ εξακολουθεί να αποτελεί μία από τις κύριες αιτίες πρόκλησης θανατηφόρων τροχαίων και σοβαρών τραυματισμών, με τα περιστατικά να αυξάνονται σημαντικά μετά τη νυχτερινή διασκέδαση του Σαββατοκύριακου, ιδιαίτερα στις νεαρές ηλικίες. Σύμφωνα με φετινή έκθεση του ETSC πανευρωπαϊκά, ένας στα τέσσερις θανάτους από τροχαίο οφείλονται στην οδήγηση υπό την επήρεια αλκοόλ.\n*** Φόλες στην πλατεία των Γαργαλιάνων\nΈχει ξεφύγει τελείως η εγκληματική δράση με φόλες στους Γαργαλιάνους, που χθες στοίχισε τη ζωή σε ακόμα έναν αδέσποτο σκύλο και, μάλιστα, στην κεντρική πλατεία. Η κατάσταση έχει γίνει έκρυθμη στην πόλη και οι κάτοικοι, αλλά και οι φιλόζωοι, εκτός από την απόγνωση στην οποία έχουν περιέλθει, είναι στα όριά τους για τους ασυνείδητους που σκορπίζουν το θάνατο στα ζώα. Οι εκκλήσεις, οι αγωνιώδεις προσπάθειες, οι παρεμβάσεις τους, όπως φαίνεται, δε συγκινούν κανέναν αρμόδιο. Πόσα άλλα αδέσποτα πρέπει να δολοφονηθούν μέχρι οι τοπικές Αρχές και οι αρμόδιες κρατικές υπηρεσίες να λάβουν τα μέτρα τους; Πρέπει να συμβούν ακόμα χειρότερα μήπως; Ποιον τιμά η δολοφονία ζώων με φόλες;\nΣύμφωνα με το νόμο για τα δεσποζόμενα και τα αδέσποτα ζώα συντροφιάς και την προστασία των ζώων από την εκμετάλλευση ή τη χρησιμοποίηση με κερδοσκοπικό σκοπό, «οι Δήμοι υποχρεούνται να μεριμνούν για την περισυλλογή και τη διαχείριση των αδέσποτων ζώων»!\nΟ τρόπος αντιμετώπισης των ζώων είναι και αυτός ένα δείγμα πολιτισμού… Του Ηλία Γιαννόπουλου\n*** «Ο κόσμος του κοσμάκη», το νέο βιβλίο του Παναγιώτη Βούρου\nΠριν από λίγες ημέρες κυκλοφόρησε το νέο βιβλίο του Παναγιώτη Βούρου με τίτλο «Ο κόσμος του κοσμάκη» από τις εκδόσεις «Κοράλλι», το οποίο και αποτελεί το δεύτερο του έργο.\nΟ Παναγιώτης Χ. Βούρος γεννήθηκε στην Αθήνα το 1982 και μεγάλωσε στην Καλαμάτα. Είναι δικηγόρος Αθηνών, πτυχιούχος της Νομικής Σχολής του Αριστοτελείου Πανεπιστημίου Θεσσαλονίκης και του Τμήματος Δημοσίας Διοίκησης του Παντείου Πανεπιστημίου, Κοινωνικών και Πολιτικών Επιστημών.\nΤο 2014 κυκλοφόρησε από τις εκδόσεις «Κοράλλι» το πρώτο του βιβλίο «Οι πλείστοι άνθρωποι κακοί;» (συλλογή διηγημάτων). Μάλιστα, το διήγημά του «Δεν είχα μια φίλη σαν τη Γλέντε» μπήκε το 2017 στην «Επιλογή Eyelands» του 7ου Διεθνούς Διαγωνισμού Διηγήματος.\nΣτον έντυπο και στον ηλεκτρονικό Τύπο έχουν μέχρι σήμερα δημοσιευτεί άρθρα, διηγήματα και ποιήματά του.\nΟ Λυκούργος σκοτώθηκε τριαντάρης σε τροχαίο οδηγώντας το αγροτικό του πατέρα του, τον επικήδειό του μάλιστα εκφώνησε με στόμφο ο Ξερολέας. Εγώ δε βρήκα το κουράγιο να πάω στο αντίο. Δεν θέλω να γυρίσω ποτέ πάλι στην ξυλιά, στο δεκατριάρι και στα δυο κιλά ψωμί. Όχι γιατί φοβάμαι ή γιατί κουβαλάω δήθεν κάποια παιδική πληγή. Επειδή η ζωή στα θρανία είναι ένας γυάλινος βώλος που κύλησε καταδικασμένος ν’ αστράφτει αιώνια. Είναι η εποχή της γυαλένιας που θέλεις να τη ζεις κι όχι να την επισκέπτεσαι γιατί θα την αλλάξεις και δεν πρέπει. Είναι η εποχή της γυαλένιας που βιάζεσαι να κυλήσει και μετανιώνεις όταν αυτό συμβεί. Ίσως τα τσιμέντα να τα κουμαντάρουν τα κινητά και οι υπολογιστές. Την αλάνα του Κότρωνα την κουμαντάριζε ο Λυκούργος στην κραταιά εποχή της γυαλένιας. Π.Μπ.\n*** 30 συλλήψεις μέσα σε ένα 24ωρο και δύο εξιχνιάσεις κλοπών στη Μεσσηνία\nΤριάντα άτομα συνελήφθησαν από τις αστυνομικές υπηρεσίες της Μεσσηνίας σε επιχείρηση που πραγματοποιήθηκε προχθές, όλη την ημέρα, ενώ εξιχνιάσθηκαν δύο κλοπές.\nΠαράλληλες επιχειρήσεις πραγματοποιήθηκαν και στην υπόλοιπη Περιφέρεια, όπου έγιναν έλεγχοι σε 964 άτομα, εκ των οποίων τα 750 ήταν ημεδαποί και 214 αλλοδαποί, καθώς και σε 689 οχήματα.\nΠροσήχθησαν 211 άτομα, από τα οποία 136 ήταν ημεδαποί και 75 αλλοδαποί, ενώ συνελήφθησαν 94 άτομα.\n-Έξι ημεδαποί για κλοπή ηλεκτρικής ενέργειας\n-Ένας 23χρονος στο Μελιγαλά για κλοπή και ναρκωτικά. Ειδικότερα, ο 23χρονος μπήκε την Τρίτη σε κατάστημα περιποίησης και με τη μέθοδο της απασχόλησης αφαίρεσε από την τσάντα της ιδιοκτήτριας το πορτοφόλι της, το οποίο ήταν αξίας 150 ευρώ, ενώ περιείχε 200 ευρώ και κάρτες ανάληψης. Την Τετάρτη το απόγευμα αστυνομικοί τον εντόπισαν και τον σύνελαβαν. Πάνω του βρέθηκαν 4 ναρκωτικά χάπια και ηρωίνη βάρους 1,9 γραμμαρίων, τα οποία τα είχε κρύψει στην αριστερή κάλτσα.\n-Δύο άτομα για ναρκωτικά. Συγκεκριμένα, στον Άγιο Κωνσταντίνο Αρφαρών από αστυνομικούς του Τμήματος Δίωξης Ναρκωτικών συνελήφθη ένας 51χρονος, γιατί κατείχε 0,9 γραμμάρια χασίς και ένα τσιγαριλίκι, όπως και ένας 47χρονος γιατί κατείχε 1,7 γραμμάρια χασίς και 3 ναρκωτικά δισκία.\n-Ένας 36χρονος τσιγγάνος για απόπειρα κλοπής. Ειδικότερα ο τσιγγάνος μπήκε σε παρεκκλήσι του Αγίου Νικολάου στην Καλαμάτα και προσπάθησε να παραβιάσει το παγκάρι. Όμως, έγινε αντιληπτός από τον επίτροπο, ο οποίος κατάφερε να τον ακινητοποιήσει και συνελήφθη από τη ΔΙΑΣ\n-Δύο Αλβανοί, 58 και 36 χρόνων, γιατί σε έλεγχο που τους έκαναν αστυνομικοί στον Πύργο Τριφυλίας βρήκαν να έχουν 3 συσκευασίες με 2.790 γραμμάρια λαθραίου καπνού\n-Δέκα ημεδαποί και ένας αλλοδαπός για παραβάσεις του Κώδικα Οδικής Κυκλοφορίας\n-Επτά αλλοδαποί, οι οποίοι διέμεναν παράνομα στη χώρα και σε βάρος τους θα κινηθεί η διοικητική διαδικασία επιστροφής.\nΕπίσης, από το Αστυνομικό Τμήμα Μεσσήνης εξιχνιάσθηκε κλοπή που είχε γίνει σε σπίτι 45χρονης Ρουμάνας, στις 28 Σεπτεμβρίου, στην περιοχή «Φακίστρα» στη Μεσσήνη.\nΓια την υπόθεση αυτή σχηματίσθηκε δικογραφία σε βάρος ενός 19χρονου από τη Μεσσήνη. Ο εν λόγω μπήκε στο σπίτι, αφού έσπασε την πόρτα της μονοκατοικίας. Αφού αναστάτωσε όλο το σπίτι, αφαίρεσε ηλεκτρικές συσκευές, χρυσαφικά και 500 ευρώ. Η δράση του αποκαλύφθηκε από τις κάμερες που υπήρχαν στο χώρο.\nΤέλος, από την Υποδιεύθυνση Ασφαλείας Καλαμάτας εξιχνιάσθηκε κλοπή σε αγρόκτημα στο Αριοχώρι, που είχε γίνει στις 14/15 Οκτωβρίου. Για την υπόθεση σχηματίσθηκε δικογραφία σε βάρος ενός 20χρονου τσιγγάνου. Ο τσιγγάνος αφαίρεσε από το περιφραγμένο αγρόκτημα 800 μ. σύρμα χαλκού, 20 μπαταρίες φορτηγών, τέσσερα καζάνια μπρούτζινα και δύο μοτέρ - αντλίες για πρατήριο υγρών καυσίμων, συνολικής αξίας 7000 ευρώ.\n*** Απευθείας πτήσεις από Βρυξέλλες για Καλαμάτα\nΤην έναρξη απευθείας πτήσεων της Brussels Airlines από το αεροδρόμιο Zaventem των Βρυξελλών προς την Καλαμάτα, από τις 28 Απριλίου έως τις 6 Οκτωβρίου 2018, ανακοίνωσε η Περιφέρεια Πελοποννήσου, ύστερα από συντονισμένες προσπάθειες και συνέργειες με ιδιωτικές επιχειρήσεις της περιοχής.\nΤο νέο πρόγραμμα απευθείας πτήσεων της Brussels Airlines θα συμβάλει περαιτέρω στην ανάπτυξη του αεροδρομίου Καλαμάτας το οποίο αποτελεί ήδη τα τελευταία χρόνια ένα διεθνή κόμβο, και στην επιμήκυνση της τουριστικής περιόδου της Πελοποννήσου, καθώς ξεκινά και κλείνει την τουριστική περίοδο στην Ελλάδα με πτήσεις από το Φεβρουάριο ως το Δεκέμβριο. Παράλληλα, η απευθείας πλέον σύνδεση με τη βελγική πρωτεύουσα αναδεικνύει περαιτέρω και καθιερώνει τη Μεσσηνία ως σημαντικό τουριστικό προορισμό υψηλού κύρους και επιπέδου στην ευρύτερη περιοχή της Μεσογείου, συμβάλλοντας θετικά στην τόνωση του τουρισμού και της οικονομίας της περιοχής.\nΗ αεροπορική σύνδεση θα πραγματοποιείται μια φορά την εβδομάδα, κάθε Σάββατο, απευθείας από το αεροδρόμιο Zaventem των Βρυξελλών. Η δε εβδομαδιαία σύνδεση αναδεικνύει την αύξηση της ανταγωνιστικότητας του προορισμού και είναι αποτέλεσμα της δυναμικής που παρουσιάζει ο προορισμός από αγορές όπως το Βέλγιο και τις Κάτω Χώρες.\nΣχετικά ο περιφερειάρχης Πελοποννήσου, Πέτρος Τατούλης, τόνισε ότι η αεροπορική σύνδεση είναι το αποτέλεσμα της στρατηγικής της Περιφέρειας για τη συνεχή ανάπτυξη του Διεθνούς Αερολιμένα «Καπετάν Βασίλης Κωνσταντακόπουλος» της Καλαμάτας και της συνέργειας της Περιφέρειας Πελοποννήσου με την TEMES Α.Ε.\nΠλέον, οι Βέλγοι - και όχι μόνο - ταξιδιώτες θα έχουν τη δυνατότητα να γνωρίσουν τον προορισμό, τα μοναδικά χαρακτηριστικά του και τις εμπειρίες που προσφέρει στους επισκέπτες καθ’ όλη τη διάρκεια του χρόνου και να απολαύσουν τις διακοπές τους σε μια ειδυλλιακή τοποθεσία που συνδυάζει μοναδικά τον καιρό, τη φύση, την ιστορία και τη γαστρονομία.\n*** Δήμος Τριφυλίας: Η πίεση δικαιωθέντων συμβασιούχων έφερε τη νίκη!\nΧρειάστηκαν περισσότερα από δυόμισι χρόνια, από τον Ιούλιο του 2015, μετά τη λήψη απόφασης με τις ψήφους της πλειοψηφίας της Δημοτικής Αρχής Κατσίβελα για υποβολή αίτησης αναίρεσης στον Άρειο Πάγο και πέντε χρόνια μετά την υπ’ αριθ. 52/2012 απόφαση του Μονομελούς Πρωτοδικείου Κυπαρισσίας που δικαίωσε συμβασιούχους του πρώην Δήμου Κυπαρισσίας, για να έρθει το επιθυμητό αποτέλεσμα για τους εργαζομένους.\nΗ Δημοτική Αρχή Κατσίβελα αναγκάστηκε να πάρει πίσω όσα έλεγαν τόσο ο δήμαρχος όσο και στελέχη της σε βάρος των εργαζομένων, υποστηρίζοντας με σθένος την υποβολή αίτησης αναίρεσης στον Άρειο Πάγο για να μην προσληφθούν.\nΒεβαίως, επειδή τα λόγια απέχουν από τις πράξεις, αναμένεται άμεσα η Οικονομική Επιτροπή να λάβει απόφαση ανάκλησης της προηγούμενης απόφασής της για την αίτηση αναίρεσης στον Άρειο Πάγο και να παραιτηθεί της άσκησης ένδικων μέσων κατά της απόφασης του Πρωτοδικείου που δικαίωσε τους συμβασιούχους. Μάλιστα, στη χθεσινή συνεδρίαση της Οικονομικής Επιτροπής ο επικεφαλής της ΛΑ.ΣΥ., Σαράντος Κουκούμης, έθεσε εκτός ημερήσιας διάταξης θέμα για λήψη απόφασης, ώστε να μη συνεχιστούν περαιτέρω τα ένδικα μέσα σε βάρος των εργαζομένων που έχουν δικαιωθεί. Η μεν πρόεδρος Γιάννα Κωνσταντέλου είπε ότι σε επόμενη συνεδρίαση θα συζητηθεί η ανάκληση προηγούμενης απόφασης, ο δε αντιδήμαρχος Γιάννης Μερκούρης ανέφερε ότι το θέμα έχει τακτοποιηθεί.\nΜε αίτησή τους (δεύτερη κατά σειρά μετά το Γενάρη του 2017, στην οποία ουδείς απάντησε και η οποία ποτέ δε συζητήθηκε στο Δημοτικό Συμβούλιο) που κατέθεσαν στο Δήμο Τριφυλίας, στις 2 Οκτωβρίου, δικαιωθέντες συμβασιούχοι του πρώην Δήμου Κυπαρισσίας ζητούσαν από το δήμαρχο και το Δήμο Τριφυλίας να παραιτηθούν από την αίτηση αναίρεσης στον Άρειο Πάγο που έχει κάνει η Δημοτική Αρχή Κατσίβελα κατά απόφασης του Μονομελούς Πρωτοδικείου Κυπαρισσίας που δικαίωσε τους συμβασιούχους.\nΘυμίζεται ότι ο δήμαρχος Τριφυλίας, Παναγιώτης Κατσίβελας, μόλις πριν από 6 μήνες, τον Απρίλιο του 2017, έριξε «πόρτα» στους συμβασιούχους που έχουν δικαιωθεί από το Πρωτοδικείο, σχετικά με την εργασία και την πρόσληψή τους.\nΣύμφωνα με την αριθ. 52/2012 απόφαση Μονομελούς Πρωτοδικείου Κυπαρισσίας, οι κάτωθι: 1) Παναγιώτα Αποστολοπούλου, 2) Φωτεινή Τσακάλου, 3) Γεωργία Μποζίκα, 4) Παντελής Γκολφόπουλος, 5) Ιωάννης Χρονόπουλος, 6) Ανδριανή Χριστοπούλου, 7) Παναγιώτα Λέφα, 8) Ευθυμία Σουλαντίκα, 9) Σωτηρία Κουτρουμπή, 10) Σεβαστή Λαμπροπούλου, 11) Κωνσταντίνος Γκοτσόπουλος, είχαν προσληφθεί, δυνάμει συμβάσεων εργασίας, από τον ΟΑΕ∆ στον τέως Δήμο Κυπαρισσίας, στο πλαίσιο του προγράμματος απόκτησης εργασιακής εμπειρίας ανέργων στους ΟΤΑ Α΄ και Β΄ βαθμού, για χρονικό διάστημα 18 μηνών, κατά τις ημεροχρονολογίες που αναφέρονται στην απόφαση. Μολονότι οι ανωτέρω προσλήφθηκαν με σκοπό την απόκτηση εργασιακής εμπειρίας, στην πραγματικότητα απασχολήθηκαν από τον τέως Δήμο Κυπαρισσίας για την κάλυψη συνήθων, τρεχουσών και απολύτως τακτικών, προβλέψιμων και υπαρχουσών αναγκών αυτού, μόνιμης, διαρκούς και πάγιας προοπτικής, σχετικές προς τις ανάγκες που εξυπηρετούσε παράλληλα το μόνιμο προσωπικό των υπηρεσιών του. Επίσης, ο τέως Δήμος Κυπαρισσίας απασχόλησε τους ανωτέρω με διαδοχικές συμβάσεις (υπήρξε συνεχής και διαδοχική ανανέωση των συμβάσεων χωρίς εναντίωση από πλευράς του Δήμου) επί μεγάλο χρονικό διάστημα (από το έτος 2007-2008 μέχρι το 2010) και οι προαναφερθέντες προσέφεραν τις υπηρεσίες τους ανελλιπώς και αδιάκοπα.\nΜε την αριθ. 73/2010 αγωγή τους ενώπιον του Μονομελούς Πρωτοδικείου Κυπαρισσίας οι προαναφερθέντες στράφηκαν κατά του τέως Δήμου Κυπαρισσίας, ζητώντας να τους αναγνωρισθεί ότι συνδέονταν με αυτόν με σύμβαση εξαρτημένης εργασίας αορίστου χρόνου από την ημεροχρονολογία προσλήψεώς τους. Η συζήτηση της ανωτέρω αγωγής έγινε, ύστερα από αναβολές, στις 4 Απριλίου 2012 και το Μονομελές Πρωτοδικείο Κυπαρισσίας έλαβε την αριθ. 52/2012 απόφασή του, με την οποία έκανε δεκτή την αγωγή τους. Σφοδρές αντιδράσεις και καυστικά σχόλια προκάλεσε στην Κυπαρισσία η απόφαση του δημάρχου Παναγιώτη Κατσίβελα και της Δημοτικής Αρχής Τριφυλίας, τον Ιούλιο του 2015, να στραφεί εναντίον 11 συμβασιούχων του πρώην Δήμου Κυπαρισσίας, οι οποίοι, με αγωγή τους, δικαιώθηκαν από το Μονομελές Πρωτοδικείο Κυπαρισσίας και ο Δήμος όφειλε να τους προσλάβει, καταθέτοντας αίτηση αναίρεσης στον Άρειο Πάγο, παρά την αντίθεση θέση σύσσωμης της αντιπολίτευσης που καταψήφισε την εισήγηση της Δημοτικής Αρχής Κατσίβελα.\nΟι δικαιωθέντες συμβασιούχοι είχαν κάνει αίτηση προς τη Δημοτική Αρχή Τριφυλίας από το Γενάρη του 2017 χωρίς να πάρουν καμία απολύτως απάντηση επί της αιτήσεώς τους.\nΣτις 2 Οκτωβρίου και έπειτα κι από απόφαση της Οικονομικής Επιτροπής του Δήμου Καλαμάτας που παραιτήθηκε από ένδικα μέσα για πρόσληψη συμβασιούχων, επανήλθαν με νέα αίτησή τους, η οποία και προφανώς πρέπει να συζητηθεί στο Δημοτικό Συμβούλιο και την Οικονομική Επιτροπή.\nΣτη (νέα) αίτησή τους αναφέρεται: «Είχαμε υποβάλει την από 20.1.2017 αίτηση μας προς το Δήμο μας με το ακόλουθο περιεχόμενο: “Όπως γνωρίζετε έχει εκδοθεί η αριθμ. 52/2012 απόφαση του Μονομελούς Πρωτοδικείου Κυπαρισσίας, με την οποία κρίθηκε ότι οι διαδοχικές συμβάσεις μας αποτελούν μια ενιαία σύμβαση ιδιωτικού δικαίου αορίστου χρόνου από την ημεροχρονολογία πρόσληψής μας, πλην όπως δεν υποχρέωσε το Δήμο να αποδέχεται την υπηρεσία μας, με αποτέλεσμα να μην απασχολούμαστε στο Δήμο από τη λήξη της σύμβασής μας έως σήμερα. Κατά της ως άνω απόφασης έχει ασκηθεί η από 4.8.2015 αίτηση αναίρεσης του Δήμου η οποία εκκρεμεί προς συζήτηση στον Άρειο Πάγο. Κατόπιν του προσφάτως εκδοθέντος ν. 4447/2016 (άρθρο 54) δόθηκε η δυνατότητα στους ΟΤΑ και τα ΝΠΔΔ αυτών να παραιτούνται των ενδίκων μέσων ή να μην ασκούν, σε όλες τις περιπτώσεις, εφόσον κρίνουν ότι η παραίτηση θα είναι επωφελής για το ίδιο το νομικό πρόσωπο. Στο πλαίσιο αυτό και δεδομένου ότι προκειμένου να καταστεί δυνατό να απασχοληθούμε και να αποδεχθείτε τις υπηρεσίες μας, πρέπει να παραιτηθείτε από την ασκηθείσα αίτηση αναίρεσης, ώστε η αριθμ. 52/2012 απόφαση να καταστεί αμετάκλητη και δυνάμει της ήδη αναγνωρισθείσας συμβάσεως ιδιωτικού δικαίου αορίστου χρόνου να απασχοληθούμε στο Δήμο Σας.\nΕπισημαίνουμε ότι η σχετική απόφασή σας, αφενός μεν, θα βάλει τέλος στην αβεβαιότητα που βιώνουμε όλα αυτά τα έτη που εκκρεμεί δικαστικά η υπόθεση και, αφετέρου, θα εξασφαλίσει την ύπαρξη μόνιμου προσωπικού που θα στελεχώσει το Δήμο για τα επόμενα έτη. Στη διάθεσή σας για οποιαδήποτε ενέργεια μας..”. Πρόσφατα πληροφορηθήκαμε ότι η Οικονομική Επιτροπή του Δήμου Καλαμάτας (αριθμ. 446/2017 απόφαση/43/2017 συνεδρίαση) αποφάσισε την παραίτηση από τα ένδικα μέσα (έφεση) που είχε ασκήσει κατά της αριθμ. 2734/2014 απόφασης του Μονομελούς Πρωτοδικείου Αθηνών, με την οποία είχε αναγνωριστεί για (8) συναδέλφους μας με σύμβαση stage, ότι στην πραγματικότητα οι συμβάσεις τους αποτελούν μια ενιαία σύμβαση αορίστου χρόνου. Κατόπιν της ως άνω αποφάσεως, ο Δήμος Καλαμάτας, δια του πληρεξουσίου δικηγόρου του, παραιτήθηκε από την ασκηθείσα έφεση κατά των εργαζομένων ενώπιον του Εφετείου Αθηνών, στις 19.9.2017, με αποτέλεσμα οι πρώην συνάδελφοί μας να εξασφαλίσουν θέσεις ιδιωτικού δικαίου αορίστου χρόνου στο Δήμο Καλαμάτας. Κατόπιν αυτού, παρακαλούμε θερμά, όπως λάβετε υπόψη σας την ως άνω απόφαση του Δήμου Καλαμάτας και επανεξετάσετε το αίτημα μας για παραίτηση από την ασκηθείσα αναίρεση κατά της αριθμ. 52/2012 απόφασης του Πρωτοδικείου Κυπαρισσίας, ώστε να απασχοληθούμε στο Δήμο μας με σχέση εργασίας ΙΔΑΧ και να προσφέρουμε τις υπηρεσίες μας προς τους συμπολίτες μας».\nΗ πίεση των δικαιωθέντων και ο κοινωνικός και πολιτικός αντίκτυπος της αρνητικής στάσης της Δημοτικής Αρχής Τριφυλίας σε βάρος των συμβασιούχων του πρώην Δήμου Κυπαρισσίας, προφανώς, ανάγκασαν τη Δημοτική Αρχή να αλλάξει στάση και συμπεριφορά απέναντί τους.\n*** Παρασκευή 20-10-2017 το πρόγραμμα :\nΚΙΜΚΙ Μόσχας - ΖΑΓΚΛΙΡΗΣ ΚΑΟΥΝΑΣ 85-77 , (43-32) .- ^\nΤα δεκάλεπτα : 21-15 , 22-17 , 17-17 , 22-24 .- ^\nΕΡΥΘΡΟΣ ΑΣΤΕΡΑΣ-ΜΠΑΡΤΣΕΛΟΝΑ 90-82 ,(44-32) .- ^\nΤα δεκάλεπτα : 24-13, 20-19 , 18-25 , 28-25 .- ^\nΟΛΥΜΠΙΑΚΟΣ-ΟΥΝΙΚΑΧΑ ΜΑΛΑΓΑ 80-75 , (37-33) .- ^\nΤα δεκάλεπτα : 21-11, 16-22 , 22-14 ,21-28 .- ^\nΈτσι, τη δωδεκάδα του Ολυμπιακού την αποτελούν οι: ΜακΛίν, Τολιόπουλος, Παπαπέτρου, Αγραβάνης, Μιλουτίνοφ, Στρέλνιεκς, Πρίντεζης, Παπανικολάου, Μάντζαρης, Ρόμπερτς, Μπόγρης, Τόμπσον.\nΕνώ, η Ουνικάχα Μάλαγα κατέβηκε με τους: Όκουα, ΜακΚάλουμ, Ντίαθ, Σάλιν, Ντίεθ, Μιλοσάβλιεβιτς, Νέντοβιτς, Σερμαντίνι, Βατσίνσκι, Όγκουστιν, Σουάρεθ, Μούσλι.\nΒΑΛΕΝΘΙΑ -ΑΝΑΤΟΛΟΥ ΕΦΕΣ Πίλσεν 78-71 , (38-38) .-^\nΤα δεκάλεπτα : 19-13 , 19-25 , 28-10 , 12-23 .- ^\n*** ΧΘΕΣ ... Για τη 2η αγωνιστική της Ευρωλίγκας.\nΠΑΝΑΘΗΝΑΪΚΟΣ-ΜΠΑΜΠΕΡΓΚ 93-83 , (43-35) .-\nΤα δεκάλεπτα : 22-15 , 43-35 ,\n69-56 , 93-83 .-\nΗ 12άδα της Μπάμπεργκ : Χάκετ, Μίλερ, Χίκμαν, Ζήσης, Νίκολιτς, Στάιγκερ, Λο, Ολιντέ, Χάρις, Ράμπιτ, Ραντόσεβιτς, Τέιλορ.\nΗ 12άδα του Παναθηναϊκού: Σίνγκλετον, Ρίβερς, Παππάς, Ντένμον, Γκιστ, Βουγιούκας, Λεκαβίτσιους, Γκάμπριελ, Όγκαστ, Λοτζέσκι, Καλάθης, Αντετοκούνμπο.\nΟι άλλοι αγώνες :\nΜΑΚΑΜΠΙ Τ.Α. - ΜΠΑΣΚΟΝΙΑ 74-68 , (29-30).- ^\nΤα δεκάλεπτα : 19-16 ,20-14 , 17-23 , 18-15 .-\nΟΛΥΜΠΙΑ ΜΙΛΑΝΟ- ΦΕΝΕΡΜΠΑΧΤΣΕ κ.α. 80-80 ,\nπαράταση:86-92 .- ^\nΤα δεκάλεπτα :21-23 ,17-14 , 16-27 , 26-16 , - παρατ. 6-12 .-\nΡΕΑΛ Μανδρίτης- ΤΣΣΚΑ Μόσχας 82-69 .- ^\nΤα δεκάλεπτα : 20-15 , 25-18 , 11-20 , 26-16 .-\n*** Για την SUPER LEAGUE στο ελληνικό ποδόσφαιρο :\nΣάββατο 21-10-2017 :\nΛΕΒΑΔΕΙΑΚΟΣ-ΠΑΣ ΓΙΑΝΝΕΝΑ 1-1 .- ^\nΤα γκολ : 45+2΄ Κόντε , 63΄Γιακουμάκης\nΚΕΡΚΥΡΑ-ΠΑΝΑΙΤΩΛΙΚΟΣ 1-0 .- ^\nΤο γκολ : 79΄Φάμπιο Νούνες\nΛΑΜΙΑ-ΠΑΝΑΘΗΝΑΪΚΟΣ 1-1 .-\nΤα γκολ : 37΄αυτογκόλ Χούλτ , 85΄Μολίνς\nΚυριακή 22-10-2017 :\n*** Ποδόσφαιρο ΕΠΣ Μεσσηνίας :\nΣάββατο 21-10-2017 : Α΄ Τοπικό\nΑΝΑΓΕΝΝΗΣΗ Παραλίας- ΤΕΛΟΣ ΑΓΡΑΣ\nΑ.Ο. ΜΙΛΤΙΑΔΗΣ-Α.Ο. ΟΜΟΝΟΙΑ 1-1 .- ^\nΑ.Σ. ΑΝΔΡΟΥΣΑΣ -ΕΘΝΙΚΟΣ Μελιγαλά\nΑ1 Τοπικό ΕΠΣΜ Σάββατο 21-10-2017 :\nΑ.Ο. ΜΕΘΩΝΗΣ-Α.Ο. ΔΩΡΙΟΥ 1-2 .-^\nΑ.Ε. ΜΑΝΗΣ-ΗΡΑΚΛΗΣ Καλαμάτας 2-1 .- ^\nΑΣΤΕΡΑΣ Μικρομάνης-ΑΚΡΙΤΑΣ Κορώνης 1-3 .- ^\nΑΙΑΝΤΑΣ Καλαμάτας - ΟΛΥΜΠΙΑΚΟΣ Ανάληψης\nΒ΄ Κατηγορίας Τοπικό 1ος Όμιλος\nΔΙΑΓΟΡΑΣ Κοπανακίου-ΠΑΟ ΚΑΛΟΥ ΝΕΡΟΥ 1-3 .- ^\nΒ΄ Κατηγορίας Τοπικό 2ος Όμιλος\nΑ.Σ. ΦΥΤΕΙΑΣ -ΔΟΞΑ Καλαμάτας 0-2 .- ^\nΑ.Ε. ΛΟΓΓΑΣ -Α.Σ. ΔΑΝΑΟΣ 3-0 .- ^\nΠΑΙΔΙΚΟ Πρωτάθλημα ΕΠΣΜεσσηνίας\nΠΡΑΣΙΝΑ ΠΟΥΛΙΑ-Α.Ο. ΠΑΤΙΣΤΑΣ 2-0 .- ^\nΗΡΑΚΛΗΣ Καλαμάτας -Α.Ε. ΜΑΝΗΣ 5-2 .- ^\nΕΡΑΝΗ-Α.Ο.ΚΥΠΑΡΙΣΣΙΑΣ 2-1 .- ^\n*** Για την Α1 στο ελληνικό μπάσκετ 3η αγωνιστική\nΠΑΟΚ -ΚΥΜΗ 94-83 .-^\nΚΟΡΟΙΒΟΣ ΑΜΑΛΙΑΔΑΣ-ΚΟΛΟΣΣΟΣ 79-76 .-^\nΠΑΝΙΩΝΙΟΣ-ΠΡΟΜΥΘΕΑΣ ΠΑΤΡΑΣ 80-87 .-^\nΑΕΚ-ΡΕΘΥΜΝΟ 81-74 .- ^\nΛΑΥΡΙΟ-ΑΡΗΣ 70-71 .- ^\n~ ΑΠΟ ΤΙΣ ΤΕΛΕΥΤΑΙΕΣ αναρτήσεις του ΣΕΠΤΕΜΒΡΙΟΥ 2017 :\n~*ΥΓΕΙΑ για ΟΛΟΥΣ μας ...από το Α- το Ω ..:Τρίτη 10 Οκτωβρίου 2017 : http://vlasiosarfara.blogspot.gr/2017/10/blog-post.html .-\n~* Η Εφημερίδα μας ARFARA NEWS Τετάρτη 11 Οκτωβρίου 2017 :Στο αγιάζι της ενημέρωσης...από το 2008 : http://stamos-dynami.blogspot.gr/2017/10/news-11-2017.html .-\n~* Η Εφημερίδα μας ARFARA NEWS Πέμπτη 12 Οκτωβρίου 2017 : http://arfara-messinias-stamos-2010.blogspot.gr/2017/10/arfara-news-12-2017.html .-\n~* Η Εφημερίδα μας ARFARA NEWS Παρασκευή 13 Οκτωβρίου 2017 : Στο αγιάζι της ενημέρωσης ,.... από το 20008 : http://httpdimmetoparfarablogspotcom.blogspot.gr/2017/10/arfara-news-13-2017.html .-\n~* ΤΟΠΙΚΕΣ ΕΦΡΑΣΕΙΣ .. ΠΑΡΟΙΜΙΕΣ -ΦΩΤΟΓΡΑΦΙΕΣ- ΒΙΝΤΕΟ .. : B ΄ ΜΕΡΟΣ : http://vlasisarfarablogspot.blogspot.gr/2017/10/blog-post.html .-\n~* Η Εφημερίδα μας ARFARA NEWS Σάββατο 14 Οκτωβρίου 2017 :Στο αγιάζι της ενημέρωσης ...από το 20008 : http://arfara-messinias-stamos.blogspot.gr/2017/10/arfara-news-14-2017.html .-\n~*Η Εφημερίδα μας ARFARA NEWS Κυριακή 15 Οκτωβρίου 2017 :Στο αγιάζι της ενημέρωσης από το 2008 : http://arfara-messinia-stamos-stamos.blogspot.gr/2017/10/news-15-2017-2008.html .-\n~* ΑΘΛΗΤΙΚΟ ΣΑΒΒΑΤΟΚΥΡΙΑΚΟ 14 και 15 Οκτωβρίου 2017: http://asterasarfaron2011.blogspot.gr/2017/10/14-15-2017.html .-\n~* Η Εφημερίδα μας ARFARA NEWS Δευτέρα 16 Οκτωβρίου 2017 :Στο αγιάζι της ενημέρωσης ....από το 2008 : http://arfaramessiniasgreece.blogspot.gr/2017/10/news-16-2017.html .-\n~* Η Εφημερίδα μας ARFARA NEWS Τρίτη 17 Οκτωβρίου 2017 :Στο αγιάζι της ενημέρωσης .... από το 2008 : http://arfara-messinia-stamos.blogspot.gr/2017/10/news-17-2017.html .-\n~* Η Εφημερίδα μας ARFARA NEWS Τετάρτη 18 Οκτωβρίου 2017 :Στο αγιάζι της ενημέρωσης .... από το 2008 : http://dimmetoparfara.blogspot.gr/2017/10/arfara-news-18-2017.html .-\n~*Η Εφημερίδα μας ARFARA NEWS Πέμπτη 19 Οκτωβρίου 2017 :Στο αγιάζι της ενημέρωσης ...από το 2008 : http://stamos-stamoskalsnsblogspotcom.blogspot.gr/2017/10/arfara-news-19-2017.html .-\n~* Η Εφημερίδα μας ARFARA NEWS Σάββατο 21 Οκτωβρίου 2017 :\nΣτο αγιάζι της ενημέρωσης ....από το 2008 : http://vlasisarfarablogspot.blogspot.gr/2017/10/news-21-2017.html .-\n1. - Stamatios Skoulikas = Stamatios Skoulikas , http://www.youtube.com/stamos01 , 5880 video. - Σταματης Σκουλικας\nhttp://www.youtube.com/stamatios01 , 3749 video. σταμος σκουλικας ,\nhttp://www.youtube.com/vlasiskal . = 3747 video. - https://plus.google.com/u/0/+VlasisSkoulikas/posts?csrc=yt&cfem=1 ,.- - βλάσης σκούλικας ,\nΣύνολον 13.375 βίντεο .-\n~** Αναρτήθηκε από Stamatios Skoulikas ,\nκαι Αναρτήθηκε από Vlasis Skoulikas\nΑναρτήθηκε από Vl;asis Skoulikas στις 2:33 μ.μ. 1 σχόλιο:\nΕτικέτες Η Εφημερίδα μας ARFARA NEWS Σάββατο 21 Οκτωβρίου 2017\nΗ Εφημερίδα μας ARFARA NEWS Σάββατο 21 Οκτωβρίο...\nΤΟΠΙΚΕΣ ΕΦΡΑΣΕΙΣ .. ΠΑΡΟΙΜΙΕΣ -ΦΩΤΟΓΡΑΦΙΕΣ- ΒΙΝΤ...\nΗ Εφημερίδα μας ARFARA NEWS Πέμπτη 05 Οκτωβρίου 20...


Ανακόλουθοι σε όλα! Συνεπείς μόνο στα χαράτσια! - Πολιτική - Ειδήσεις NewsIt.gr\nΤελευταία ενημέρωση: 15.09.2011 | 12:48\nΠρώτη δημοσίευση: 15.09.2011 | 11:41 - Τον Ιούνιο έλεγαν οτι δεν θα χρησιμοποιηθεί η ΔΕΗ για να μας φορολογήσουν!\nΉταν 23 Ιουνίου, όταν ο αντιπρόεδρος της κυβέρνησης δήλωνε εμφατικά ότι μετά την επιβολή των φόρων που είχαν αποφασιστεί για τα ακίνητα δεν θα χρειαζόταν άλλη παρέμβαση και ειδικά μέσω των λογαριασμών της ΔΕΗ. “Δεν είναι οι λογαριασμοί της ΔΕΗ ο μοχλός για να εισπράττεις τέλη ή φόρους και ιδίως φόρους, διότι το ηλεκτρικό ρεύμα είναι ένα κοινωνικό αγαθό θεμελιώδες και δεν μπορείς να συνδέεις την εκπλήρωση άλλων υποχρεώσεων με τους μηχανισμούς αυτούς που έχουν άλλο σκοπό”.\nΚαι για του λόγου το αληθές: Και δεν πρόλαβαν να περάσουν 2 μήνες όταν όλα αυτά άλλαξαν. Και πάλι όμως η αλήθεια ήταν η μισή. Ο κ.Βενιζέλος από την Διεθνή Έκθεση Θεσσαλονίκης με τον γνωστό ύφος που χρησιμοποιεί τελευταία, ανακοίνωνε το χαράτσι μέσω των λογαριασμών της ΔΕΗ. Ξαφνικά δηλαδή η κοσμοθεωρία του άλλαξε και οι λογαριασμοί της ΔΕΗ έγιναν ο μοχλός για να εισπράττεις τέλη ή φόρους. Μας είπε οτι ο Σεπτέμβριος και ο Οκτώβριος θα είναι 2 κολασμένοι μήνες και ανακοίνωσε ότι μέσω των λογαριασμών της ΔΕΗ θα πληρώσουμε ένα τέλος το οποίο κατά μέσο όρο θα είναι 4 ευρώ το τετραγωνικό . Θα κυμαίνεται από 0,5 ευρώ για τις φθηνές περιοχές και θα φτάνει έως και 10 ευρώ για τα Βόρεια Προάστια. Πάλι για του λόγου το αληθές: Τα ψέμματα όμως δεν είχαν τελειωμό! Δεν πρόλαβαν να περάσουν τρεις ημέρες και μέσα από ένα κλίμα τρόμου και χρεοκοπίας που είχε δημιουργηθεί ο κ. Βενιζέλος συνέχισε τον ολισθηρό δρόμο της ανακολουθίας. Μόνο που αυτή την φορά όσα θα ανακοίνωνε ήταν τόσο σκληρά για να μπορέσει κανείς να τα χωνέψει, που δεν τόλμησε καν να τα εξαγγείλει με το γνωστό δραματικό ύφος που βλέπουμε τον τελευταίο καιρό. Και προτίμησε το εξοντωτικό χαράτσι να το εξαγγείλει μέσω μιας απλής ανακοίνωσης. Τότε ήταν που δεν πίστευαν στα μάτια τους οι οικονομικοί συντάκτες όταν είδαν ότι το δυσβάσταχτο τέλος για το οποίο μιλούσαν και έγραφαν από την Κυριακή ήταν ψίχουλα μπροστά σε αυτό που είχε τελικά αποφασιστεί.\nΗ Ελλάδα ζει μια από τις πιο κρίσιμες στιγμές στην σύγχρονη ιστορία της αλλά απ' οτι φαίνεται το πολιτικό προσωπικό αυτού του τόπου εξακολουθεί να αντιμετωπίζει τους πολίτες αυτής της χώρας με νοοτροπία και ρητορικές της περασμένων δεκαετιών.


Έκρηξη παγιδευμένου ΙΧ μπροστά στην ΤτΕ - KefaloniaToday.com\nΕΙΣΤΕ ΕΔΩ: Home / Επικαιροτητα / Εκρηξη παγιδευμενου ΙΧ μπροστα στην ΤτΕ\nΈκρηξη παγιδευμένου ΙΧ μπροστά στην ΤτΕ\n10 Απριλίου, 2014 7:59 πμ\nΕκρηξη παγιδευμένου ΙΧ\nΙσχυρή έκρηξη σε κλεμμένο αυτοκίνητο, το οποίο είχε παγιδευτεί με μεγάλη ποσότητα εκρηκτικών, σημειώθηκε λίγο πριν τις έξι το πρωί, δίπλα σε κτίριο της Τράπεζας της Ελλάδος επι της οδού Αμερικής 4, στο τμήμα μεταξύ Σταδίου και Πανεπιστημίου, στο οποίο βρίσκονται και τα γραφεία του εκπροσώπου του ΔΝΤ στην Αθήνα. Η περιοχή είχε αποκλειστεί πριν την έκρηξη απο ισχυρές αστυνομικές δυνάμεις, καθώς προηγήθηκαν προειδοποιητικά τηλεφωνήματα κι έτσι υπήρξαν σοβαρές υλικές ζημιές και όχι τραυματισμοί.\n“Οι τρομοκράτες δεν θα πετύχουν τον στόχο τους” δήλωσε στην εκπομπή “Πρώτη Γραμμή” του Σκάι ο κυβερνητικός εκπρόσωπος, Σίμος Κεδίκογλου.\nΣύμφωνα με τις πρώτες πληροφορίες, στις 05:10 άγνωστος τηλεφώνησε στα γραφεία της ιστοσελίδας Zougla.gr και δήλωσε ότι ένα αυτοκίνητο παγιδευμένο με 75 κιλά εκρηκτικών επρόκειτο να εκραγεί σε 45 λεπτά, επι της οδού Αμερικής 4. Πέντε λεπτά αργότερα, άγνωστος τηλεφώνησε και στα γραφεία της Εφημερίδας των Συντακτών και δήλωσε ακριβώς τα ίδια.\nΣτο σημείο έσπευσαν αμέσως ισχυρότατες αστυνομικές δυνάμεις, η περιοχή αποκλείστηκε, η κυκλοφορία των οχημάτων διεκόπη και όπως αναφέρουν οι πρώτες μαρτυρίες, η έκρηξη, που σημειώθηκε στις 06:01, ακούστηκε σε πολλές περιοχές του κέντρου της Αθήνας. Το αυτοκίνητο, ένα κλεμμένο ΙΧ αυτοκίνητο μάρκας NISSAN SUNNY, κατεστράφη σχεδόν ολοσχερώς.\nΕπί τόπου βρίσκονται αξιωματικοί της Αντιτρομοκρατικής Υπηρεσίας, κλιμάκια της Εγκληματολογικής και πυροτεχνουργοί. Οι πρώτες πληροφορίες αναφέρουν ότι ένα άτομο πάρκαρε το αυτοκίνητο και εξαφανίστηκε τρέχοντας, ενώ λίγα λεπτά μετά έγιναν τα τηλεφωνήματα. Σημειώνεται ότι, στο σημείο που άφησαν το αυτοκίνητο απαγορεύεται αυστηρά η στάθμευση ΙΧ και η περιοχή θεωρείται από τις πλέον φυλασσόμενες, λόγω των οργανισμών και των επιχειρήσεων που βρίσκονται εκεί.\nΗ κυκλοφορία οχημάτων και πεζών έχει διακοπεί στην Πανεπιστημίου και τους δρόμους γύρω απο το σημείο της έκρηξης.\nFiled Under: Επικαιροτητα Tagged With: εκρηξη, παγιδευμενο ΙΧ, ΤτΕ


volleynews - Γιώργος Καραμπέτσος: «Στην λεωφόρο πρόκρισης...»\n«Θέλω να δώσω συγχαρητήρια και στις δύο ομάδες. Στους άνδρες, στις γυναίκες, στους προπονητές, σε όλους που δουλεύουν καθημερινά για τις δύο ομάδες για να καταφέρουμε να προκριθούμε στην τελική φάση του ευρωπαϊκού πρωταθλήματος. Σήμερα είδαμε αυτό που θέλουμε να βλέπουμε σε κάθε αγώνα των Εθνικών μας ομάδων. Δεν είναι μόνο οι νίκες που είναι ο στόχος σε κάθε παιχνίδι, αλλά είναι ο τρόπος που ήρθαν αυτές. Είδαμε χαμογελαστά πρόσωπα με πάθος και πείσμα. Και πάλι συγχαρητήρια, ο δρόμος είναι μακρύς αλλά είμαστε στη λεωφόρο της πρόκρισης και θα μείνουμε εκεί…».\nΙσπανία, Αυστρία, Νορβηγία στο δρόμο των Γυναικών για το Euro 2021\nΣτον Γ' προκριματικό όμιλο του ευρωπαϊκού πρωταθλήματος μαζί με Ισπανία, Αυστρία και Νορβηγία κληρώθηκε η Εθνική γυναικών.\nΠερισσότερα από την κατηγορία: « Ευρωπαϊκό γυναικών 2019: Διπλασίασε τις νίκες της η Βοσνία Μετά από 13 ώρες ταξίδι έφτασαν Ουκρανία οι γυναίκες »\nΟ πληγωμένος Άρης έβαλε δύσκολα στον Παμβοχαϊκό


Νέο gameplay trailer για το εκρηκτικό Quake Champions! -\n7 Μαρτίου, 2017 Πέτρος Κυπραίος Νέα 0 comments\nΤο όνομα Quake σίγουρα φέρνει στο νου πολλές αναμνήσεις στους μεγαλύτερους σε ηλικία gamers, καθώς το αγαπημένο shooter άφησε το στίγμα του πίσω στα 90s (κυκλοφόρησε το 1996 για PC), δίνοντας μία νέα διάσταση στο είδος των online multiplayer shooters. Εδώ και καιρό γνωρίζουμε ότι η id Software ετοιμάζει το Quake Champions, ένα game που φιλοδοξεί να βαδίσει στον δρόμο των θρυλικών προκατόχων του, εστιάζοντας ακόμη περισσότερο στο concept του online multiplayer arena. Αν και γνωρίζουμε ότι το Quake Champions βρίσκεται under development εδώ και καιρό, ωστόσο τους τελευταίους μήνες η id δείχνει να τηρεί σιγή ιχθύος για το συγκεκριμένο project.\nΌλα αυτά μέχρι σήμερα όμως, όπου κυκλοφόρησε ένα νέο μίνι gameplay trailer, το οποίο ουσιαστικά λειτουργεί ως μία ανακοίνωση – πρόσκληση για την επερχόμενη closed beta (εάν “ψήνεστε” να λάβετε μέρος μπορείτε να πατήσετε εδώ και να ακολουθήσετε τις οδηγίες). Το Quake Champions αυτή τη στιγμή είναι ένα PC exclusive, χωρίς όμως να αποκλείεται και το release του στις κονσόλες, ενώ δεν έχει αποφασιστεί εάν θα είναι free 2 play η επί πληρωμή. Αυτό που θα κάνει το Quake Champions να ξεχωρίζει θα είναι ο φρενήρης ρυθμός και η καταιγιστική δράση του, καθώς σύμφωνα με τον υπεύθυνο του παιχνιδιού, Tim Willits, το παιχνίδι θα τρέχει σαν… τρελό, καθώς θα τρέχει στα 120Hz με unlocked frame rates! To trailer μπορεί να είναι σύντομο σε διάρκεια, αλλά είναι αρκετό για να σας πείσει…\nPrevious article Δείτε τα Joy-Cons του Nintendo Switch να συνδέονται σε... PC!\nNext article Wildlands: Ένα ντοκιμαντέρ για τον βρώμικο κόσμο των καρτέλ ναρκωτικών


Queen Secret: Hoodia: Για να μειώσεις την όρεξή σου\nΕίναι φορές που εύχεσαι να μην πεινούσες... να μπορούσες να μείνεις πιστή στο πρόγραμμα διατροφής σου χωρίς να "γουργουρίζει" η κοιλιά σου.\nΚι αν σου έλεγα πως η φύση έχει προβλέψει για αυτό; Ένα μικρό κακτάκι από την Αφρική υπόσχεται να σου προσφέρει αυτό που επιθυμείς! Να σε απαλλάξει από την πέινα, χωρίς να κάνεις την "αμαρτία" να δοκιμάσεις εκείνο το γλυκό πειρασμό και έτσι να χάσεις βάρος και κυρίως λίπος, με τρόπο φυσικό και ανώδυνο. Και το όνομα αυτού Hoodia...


Η Συρία - Συρία, αλλά κι η μπίζνα - μπίζνα: η Ρωσία ολοκληρώνει τις παραδόσεις S-400 στην Τουρκία - Πτήση & Διάστημα\nΑρχική ΕΠΙΚΑΙΡΟΤΗΤΑ ΔΙΕΘΝΗ Η Συρία – Συρία, αλλά κι η μπίζνα – μπίζνα: η Ρωσία...\nΗ Συρία – Συρία, αλλά κι η μπίζνα – μπίζνα: η Ρωσία ολοκληρώνει τις παραδόσεις S-400 στην Τουρκία\nΑπό ό,τι φαίνεται, δεν υπάρχουν προβλήματα μεταξύ Τουρκίας και Ρωσίας και οι μεταξύ τους δουλειές συνεχίζονται κανονικά. Έτσι τουλάχιστον επισήμανε ο Ντμιτριο Σουγκάεφ, διευθυντής της Ομοσπονδιακής Υπηρεσίας Στρατιωτικής και Τεχνικής Συνεργασίας της Ρωσίας.\nΜάλιστα υποστήριξε σήμερα πως Μόσχα και Άγκυρα, έχουν διευθετήσει σχεδόν όλα τα ζητήματα που σχετίζονται με την παράδοση ενός έξτρα συστήματος αντιαεροπορικής άμυνας S-400 στα πλαίσια συνέντευξης που παραχώρησετ στο τηλεοπτικό κανάλι Rossiya24.\nΌπως είναι αντιληπτό, αφενός μεν τα τουρκικά F-35 απομακρυνονται όλο και περισσότερο, κι αφετέρου δε οι Patriot παυουν να είναι ενδεχόμενο προς πώληση, αν υποθέσουμε ότι ήταν ποτέ πραγματικα.\nΠροηγούμενο άρθροΣΑΝ ΣΗΜΕΡΑ – 16 Μαρτίου 1812: Η δήωση της Μπαταχόθ (Εκστρατεία στην Ιβηρική)\nΕπόμενο άρθρο“Μια στιγμή” για 45 χρόνια\nΟ Τράμπ αρνείται πεισματικά να εφαρμόσει τον νόμο CAATSA.\nΤα έχουμε ξαναγράψει, οι business που κάνει με τον “φονέα του κορονοϊού” Ταγίπ, μέσω τον γαμπρών τους, είναι ένας από τους βασικούς λόγους, όχι ο μοναδικός.\nΣτην Γερουσία γίνεται προσπάθεια αυτές τις μέρες να έρθει προς ψήφιση στοχευμένα η επιβολή κυρώσεων προς την Τουρκία. Εάν ψηφιστεί με ποσοστό 70% και πάνω, ο Τράμπ είναι υποχρεωμένος να τις επιβάλλει άμεσα.\nΌλα τα βλέμματα στην Γερουσία λοιπόν το επόμενο διάστημα.\nΑυτό που πραγματικά με ξεπερνάει, είναι ότι ενώ η Τουρκία έχει εξαιρετική συνεργασία με την Ρωσία (χώρες είναι, εννοείται ότι έχουν ΚΑΙ συγκρουόμενα συμφέροντα), παρόλα αυτά έχει υψηλού επιπέδου συνεργασία με την Ουκρανία! Φοβερή διπλωματική μπάλα! Θα πρέπει να έχουμε το νου μας!\nΗ ΠΑ θα πρεπει να καταστρωσει σχεδια προς αντιμετωπιση τους..\nΣε περιπτωση σύγκρουσης οι συμμαχικοί δορυφόροι (ας πουμε Γαλλικοι) θα δώσουν τις συντεταγμένες των τουρκικών s400 στους Ελληνικούς scalp..\nΔεν ξέρω αν το πολυ ηχητικό ρωσικό σύστημα μπορεί να αντιμετωπίσει έναν πύραυλο μακρού πλήγματος που πετάει στο ανάγλυφο..\n2 πολυ critical ερωτησεις\nΑλήθεια υπάρχει κάποιο νεώτερο σχετικά με το πρόγραμμα Musis;\nΧωρίς προστασία από SHORADS και συστήματα ηλεκτρονικού πολέμου όχι.


Για κάποια πράγματα πρέπει να δουλεύεις... και για κάποια πράγματα πρέπει να περιμένεις :: znsolutions\nΓια κάποια πράγματα πρέπει να δουλεύεις... και για κάποια πράγματα πρέπει να περιμένεις\nΜία από τις μεγαλύτερες αρετές της ηγεσίας είναι η υπομονή. Γιατί; Γιατί ένας ηγέτης πρέπει να δημιουργήσει θετικές αλλαγές στους ανθρώπους που επηρεάζει, με στόχο την ανάπτυξη του δυναμικού τους. Και οι άνθρωποι, όπως έχω αναφέρει σε ένα προηγούμενο άρθρο μου, ανταποκρίνονται διαφορετικά στην αλλαγή.\nΕίτε ηγούμαστε σε επαγγελματικό επίπεδο, είτε ηγούμαστε ή συνηγούμαστε στην οικογένειά, μας ισχύει ακριβώς το ίδιο. Οφείλουμε λοιπόν να αναπτύξουμε την αρετή της υπομονής.\nΠολλές φορές ως ηγέτες, εργαζόμαστε προς μία κατεύθυνση και περιμένουμε να δούμε άμεσα αποτελέσματα. Βιαζόμαστε. Αυτό έχει ως αποτέλεσμα να σταματάμε την προσπάθεια μας. Προφανώς, για να μην παρεξηγηθώ, χρειάζεται να επανεξετάζουμε την πρόοδο και την στρατηγική μας, αλλά το όραμα μας θα πρέπει να είναι σταθερό. Κάποια πράγματα και μάλιστα τα μεγάλα πράγματα, εκτός από δουλειά, συνέπεια και επιμονή, χρειάζονται και υπομονή. Χρειάζονται χρόνο. Το να βοηθήσεις έναν άνθρωπο να αναπτύξει το δυναμικό του, είναι ένα τεράστιο εγχείρημα.\nΌσο μεγαλύτερο είναι το εγχείρημα, τόσο μεγαλύτερος χρόνος θα απαιτηθεί για την επίτευξη του.\nΤα τελευταία 12 χρόνια έχω αναλάβει μαζί με την σύζυγο μου την Βάσω, ένα από τα πιο σημαντικά project της ζωής μου. Την ανατροφή των παιδιών μου. Δουλεύουμε σε αυτό το κομμάτι καθημερινά. Άλλες φορές επιτυχημένα, άλλες φορές όχι τόσο επιτυχημένα. Αλλάζουμε ανά τακτά διαστήματα τη στρατηγική μας και τον τρόπο προσέγγισης μας, αλλά όχι το όραμα μας. Γνωρίζουμε και οι δύο πολύ καλά τι ακριβώς θέλουμε να επιτύχουμε. Γνωρίζουμε ακριβώς ποια είναι η κληρονομιά που θέλουμε να αφήσουμε πίσω μας.\nΣε ένα από τα πράγματα που δουλεύουμε είναι η αυτογνωσία. Θέλουμε να βοηθήσουμε τα παιδιά μας να κατανοήσουν ποιοι πραγματικά είναι. Ποια είναι τα δυνατά τους σημεία, ποια είναι τα λιγότερο δυνατά τους και να τους κάνουμε να συνειδητοποιήσουν ότι\nη φήμη και η «εικόνα» τους, έχει να κάνει με αυτό που πιστεύουν οι άλλοι για αυτούς, ενώ η αυτογνωσία και ο χαρακτήρας έχει να κάνει με το τι πιστεύουν και γνωρίζουν οι ίδιοι για τον εαυτό τους.\nΑν κατανοήσουν ποιοι είναι, τότε το τι λέει ο κόσμος για αυτούς δεν θα έχει μεγάλη σημασία. Μας ενδιαφέρει να καταλάβουν ότι, το τι πιστεύουμε εμείς για εμάς, έχει μεγαλύτερη σημασία από το τι πιστεύουν οι άλλοι για εμάς.\nΓιατί το τι πιστεύουμε εμείς για εμάς, βρίσκεται απόλυτα υπό τον έλεγχό μας.\nΣυχνά δεν μπορούμε να ορίσουμε τι εικόνα έχουν οι άλλοι για εμάς, αλλά πάντα μπορούμε να ορίσουμε τι εικόνα έχουμε εμείς για τον εαυτό μας.\nΟ χαρακτήρας ενσωματώνει πολλά σημαντικά χαρακτηριστικά όπως η ακεραιότητα, το θάρρος, η επιμονή, η αυτοπεποίθηση και η σοφία. Όπως λέει και ο μέντορας μου «σε αντίθεση με τα δακτυλικά σας αποτυπώματα με τα οποία γεννηθήκατε και δεν μπορείτε να τα αλλάξετε, ο χαρακτήρας είναι κάτι που δημιουργείτε μέσα σας και πρέπει να αναλάβετε την ευθύνη για την αλλαγή».\nΠριν δυο εβδομάδες λοιπόν ο Γιάννης μου, μας έφερε ένα χαρτί. Μας εξήγησε ότι στο σχολείο του εκείνη την ημέρα, η ψυχολόγος τους έβαλε μία άσκηση η οποία ήταν η εξής. Σημείωσε στον πίνακα διάφορα επίθετα, όπου το κάθε παιδί, θα έπρεπε να επιλέξει ποια από αυτά ταιριάζουν καλύτερα στον χαρακτήρα του.\nΣτο χαρτί λοιπόν που μας έφερε είχε επιλέξει τα εξής επίθετα για τον εαυτό του.\nΕυγενικός, συμπαθητικός, αγχώδης, χαρισματικός, ευφυής, τεμπέλης, έμπιστος, υπεύθυνος, υποστηρικτικός, εχέμυθος, αξιόπιστος, συνεργάσιμος, προσεκτικός, βοηθητικός, καλός ακροατής, εσωστρεφής, ευαίσθητος, αναποφάσιστος, γενναιόδωρος, φιλικός, λογικός, ευέξαπτος.\nΤο εκπληκτικό δεν είναι ότι επίλεξε αυτά τα επίθετα. Το εκπληκτικό είναι ότι έχει επιλέξει σωστά. Αυτός είναι ο Γιάννης μου συν πολλά άλλα. Για όσους τον γνωρίζουν πραγματικά έτσι είναι.\nΕίναι συγκλονιστικό να βλέπεις έναν δωδεκάχρονο να αναγνωρίζει τόσα πολλά στοιχεία του χαρακτήρα του. Όλο αυτό απαιτεί δουλειά και χρόνο. Απαιτεί υπομονή. Η ανταμοιβή όμως είναι τεράστια.\nΓιατί για κάποια πράγματα πρέπει να δουλεύεις... και για κάποια πράγματα πρέπει να περιμένεις.


Ιερισσός Χαλκιδικής - HalkidikiTravel.com\nΠληροφορίες για την Ιερισσό στην Χαλκιδική\nΗ Ιερισσός είναι μία κωμόπολη 3500 κατοίκων που βρίσκεται στην νοτιο-ανατολική ακτή της βόρειας Χαλκιδικής. Απέχει από τη Θεσσαλονίκη 100 χλμ και ο προτεινόμενος δρόμος για να έρθετε εδώ είναι μέσω της Εθνικής Οδού Θεσσαλονίκης - Καβάλας. Εναλλακτικά μπορείτε να οδηγήσετε μέσω τηςΑρναίας ανάμεσα στα βουνά της Βόρειας Χαλκιδικής σε ένα πανέμορφο τοπίο. Η Ιέρισσος είναι μία όμορφη, σύγχρονη πόλη, σωστά δομημένη, με χώρους πρασίνου, πάρκα και όμορφο παραλιακό μέτωπο όπου υπάρχει πεζόδρομος κατά μήκος της μεγάλης αμμώδους παραλίας.\nΚοντά στην παραλία της Ιερισσού υπάρχουν αρκετά ξενοδοχεία και ενοικιαζόμενα δωματία ανάμεσα στα οποία μπορείτε να επιλέξετε που θα μείνετε. Εμείς σας προτείνουμε να διαλέξετε τα "Διαμερίσματα Διόνυσος" που είναι χτισμένα μέσα σε έναν καταπράσινο κήπο σε απόσταση 350 μέτρων από την παραλία Κακούδια της Ιερισσού. Επίσης τα "Panorama Studios", που προσφέρουν μια πανοραμική θέα σε όλη την Ιερισσό. Για τους λάτρεις του καμπινγκ η Ιερισσός προσφέρει δύο επιλογές.\nΗ ευρύτερη περιοχή της Ιερισσού αποτελεί μοναδικό τόπο διακοπών με αρκετές παραλίες βραβευμένες με γαλάζια σημαία, beach bars, καφέ και παραδοσιακές ταβέρνες.\nΚΛΕΙΣΤΕ ΔΩΜΑΤΙΟ ΣΤΗΝ ΙΕΡΙΣΣΟ\nΠροτάσεις ξενοδοχείων στην περιοχή Ιερισσός Χαλκιδικής\nΒίλες και διαμερίσματα Ιερισσός Χαλκιδικής\nΠαραλίες, εστιατόρια, bar & άλλες δραστηριότητες στην περιοχή Ιερισσός Χαλκιδικής\nΠρόσφατες αξιολογήσεις - Google Reviews: Ιερισσός Χαλκιδικής\nMap Ιερισσός Χαλκιδικής


«Ήταν μια όμορφη και ζεστή εκδήλωση γεμάτη νοσταλγία και δημοκρατική παράταξη» - POPAGANDA\nΟ Βασίλης Κ. Κουρουμιχάκης χρειάστηκε να πάει στην, ελαφρά επεισοδιακή, παρουσίαση του βιβλίου της Μαργαρίτας Παπανδρέου «Ερωτας και Εξουσία», για να θυμηθεί τι σημαίνει το παλιό καλό ΠΑΣΟΚ γι' αυτόν τον τόπο.\nΣτη μισοσκότεινη δυστοπική Σταδίου του 3ου Μνημονίου ένα σημείο της είναι ακόμα φωτεινό. Ένα πολύβουο σμήνος από τηλεοπτικά συνεργεία, φωτορεπόρτερ και σελέμπριτι μαρτυρά ότι κάτι σημαντικό θα συμβεί εκεί. Είναι η παρουσίαση του βιβλίου της Μαργαρίτας Παπανδρέου με τίτλο «Ερωτας και Εξουσία» (έκδ. Πατάκη).\nΗ αειθαλής Μαργαρίτα με το πνευματικό της τέκνο.\nΘα αναρωτηθεί κάποιος: ακόμα ένα βιβλίο με θέμα το σεξ και την εξουσία που αφορά το ΠΑΣΟΚ; Ναι για ένα κόμμα που ήταν καταδικασμένο να κυβερνήσει τα περισσότερα χρόνια της μεταπολίτευσης με τα πιο ερωτεύσιμα στελέχη πάντα χρειάζεται ακόμα ένα τέτοιο βιβλίο. Το καφέ του Ιανού γέμισε γρήγορα και αρκετοί παρακολούθησαν όρθιοι τη βιβλιοπαρουσίαση. Ο κόσμος ήταν στην πλειοψηφία του αυθεντικό ΠΑΣΟΚ με ελάχιστους εκπροσώπους του εκσυγχρονιστικού/βενιζελικού μπλοκ. Η διάθεση ήταν χαλαρή, οι γραβάτες ήταν ελάχιστες και τη θέση τους είχαν δώσει σε δυο ανοιχτά κουμπιά στο πουκάμισο. Οι γυναικείες παρουσίες είχαν περισσότερο ενδιαφέρον καθώς ισχυρή ήταν η παρουσία παλιών αγωνιστριών της ΕΓΕ, με ζιβάγκο και διακριτικές φεμινιστικές καρφίτσες. Ο Νίκος Παπανδρέου εμφανώς συγκινημένος περιόρισε τη συμμετοχή του στο πάνελ στο συντονισμό των ομιλητών ενώ η υπόλοιπη οικογένεια παρακολουθούσε από την πρώτη σειρά, πλην ΓΑΠ που έλειπε στις ΗΠΑ.\nΟ Νίκος ο οποίος απέσπασε τα περισσότερα κολακευτικά σχόλια του γυναικείου κοινού.\nΟ Αντρίκος, για όσους αναρωτιούνται πως θα ήταν ο ΓΑΠ χωρίς μουστάκι\nΚάποιοι δεν άντεξαν να περιμένουν να πάνε σπίτι κι άρχισαν να ρουφούν το βιβλίο όπως οι μέλισσες το νέκταρ.\nΠρώτος έλαβε το λόγο ο Σωτήρης Μουσούρης, πρώην αναπληρωτής ΓΓ του ΟΗΕ, που έκανε και την πιο ενδιαφέρουσα τοποθέτηση κάνοντας ένα σύντομο απολογισμό του έργου που άφησε η Μαργαρίτα Παπανδρέου και η ΕΓΕ. Για τους νεότερους και για τους αγνώμονες φιλελεύθερους που πίνουν νερό στο όνομα του Σαμαρά η πρώτη τετραετία του ΠΑΣΟΚ υπήρξε η πιο φιλελεύθερη και πιο μεταρρυθμιστική περίοδος της μεταπολίτευσης σε κοινωνικό επίπεδο. Το οικογενειακό δίκαιο, η νομιμοποίηση των αμβλώσεων, ο πολιτικός γάμος, η απλούστευση των διαζυγίων, η κατάργηση της προίκας, η διατήρηση του πατρικού ονόματος της συζύγου και τόσοι άλλοι θεσμοί που σήμερα φαντάζουν αυτονόητοι. Ο Σαμαράς της εποχής, Ευάγγελος Αβέρωφ, σε κάθε τέτοια μεταρρύθμιση προειδοποιούσε πως διαλύεται η ελληνική οικογένεια καθώς αμφισβητούνταν έντονα το δικαίωμα του άντρα να γυρνάει σπίτι μετά τα ούζα στο καφενείο και να δέρνει τη γυναίκα του. Ενώ η μόνιμη επωδός του ήταν πως όταν γίνει πρωθυπουργός θα τα καταργήσει όλα αυτά τα πράματα του σατανά. Ευσεβής πόθος βέβαια γιατί ο Αντρέας τον κέρασε παστέλι σε δυο διαδοχικές αναμετρήσεις (δημοτικές ’82, ευρωεκλογές ’84) όπως επίσης έκανε και στον Μητσοτάκη στις εκλογές του ’85.\nΈκδηλος ο τρόμος στα μάτια του Θόδωρου Πάγκαλου καθώς βλέπει την πατρίδα να βυθίζεται στο βούρκο του εθνολαϊκισμού.\nΣτη συνέχεια πήρε το λόγο ο Θόδωρος ο Πάγκαλος. Για την ακρίβεια μίλησε για 23 δευτερόλεπτα αφού η ομιλία του διακόπηκε από την παρέμβαση της αναρχικής ομάδας Ρουβίκωνας. Οι νεαροί ρώτησαν σε κάπως έντονο ύφος τον πρώην υπουργό: «Ρε καραγκιόζη μαζί τα φάγαμε;», ερώτημα που όμως δεν απαντήθηκε. Ακολούθως υπήρξε μια ψιλοένταση, πέταξαν και κάτι αυγά με αποτέλεσμα κάποιοι να πανικοβληθούν και να τρέξουν προς την έξοδο κινδύνου. Μεταξύ αυτών, ο πρώην πρόεδρος της Βουλής και παραλίγο πρωθυπουργός Φίλιππος Πετσάλνικος που είχε εμφανιστεί με κουστούμι και πόλο μπλουζάκι σαν ένα φόρο τιμής στο βαθύ ΠΑΣΟΚ. Τα τρικάκια που άφησαν φεύγοντας έγραφαν συνθήματα κατά του ΣΥΡΙΖΑ και καταδίκαζαν τη μνημονιακή του κωλοτούμπα αποδεικνύοντας ότι τα παιδιά δε μισούν το ΠΑΣΟΚ και δεν ήθελαν να διαλύσουν την εκδήλωση, αλλά απλά να κάνουν μια συμβολική αντιμνημονιακή διαμαρτυρία.\nΈνα μικρό διάλειμμα για μπάχαλα\nΜπορεί να κυβερνά πλέον ο ΣΥΡΙΖΑ αλλά ο Πάγκαλος εξακολουθεί να δίνει τις καλύτερες αφορμές για αντιμνημονιακή μανούρα.\nΜετά από λίγα λεπτά αποκαταστάθηκε η τάξη και το λόγο ξαναπήρε ο Θόδωρος. Η τοποθέτησή του κινήθηκε στο γνωστό γλαφυρό στυλ που συγκινεί τους 5-6 πιστούς ακροατές του στο Βήμα FM. Και πάλι είχε τα δυο κλασικά σκέλη: μια ιστορία από τα φοιτητικά του χρόνια στο Παρίσι και μια από την πρώτη τετραετία του ΠΑΣΟΚ. Η απαρέγκλιτη προσήλωση σε αυτή τη μανιέρα θύμισε αυτούς τους τύπους που λένε συνέχεια ιστορίες από τον στρατό και το κυνήγι με αποτέλεσμα να ελέγχεται το αληθές τον γεγονότων που περιγράφονται. Το κοινό όπως ήταν φυσικό δεν συγκινήθηκε ιδιαίτερα από τις ιστορίες του ενώ τα μέλη της ΕΓΕ βρήκαν κάπως σεξιστικά τα αστεία του γύρω από την εμπειρία του με το γυναικείο κίνημα. Μοναδική εξαίρεση μια παρέα λίγων ατόμων στο βάθος που τον χειροκροτούσε θερμά και όλοι καταλάβαμε ότι αυτός ήταν ο πυρήνας των εκσυγχρονιστών/βενιζελικών στην εκδήλωση.\nΝαι υπάρχει ακόμα κόσμος που θα’θελε μια χειραψία με τον Θόδωρο Πάγκαλο.\nΠΑΣΟΚ ρε μούτρο!\nΜετά πήραν το λόγο δυο συνεργάτιδες της Μαργαρίτας που έδωσαν κι άλλες πληροφορίες για την πολυσχιδή της δράση για την ελληνοτουρκική προσέγγιση και το βάθεμα και πλάτεμα των παραδοσιακά καλών σχέσεων με τις αραβικές χώρες. Τοποθετήσεις που συγκίνησαν και θύμισαν για άλλη μια φορά την τρομερή εξωτερική πολιτική του ΠΑΣΟΚ στην περιοχή. Ποιος μπορεί να ξεχάσει τη συμβολή του ΠΑΣΟΚ στην ανάδειξη του Γιάσερ Αραφάτ από εκεί που είχε την εικόνα ενός τρομοκράτη σε παράγοντα επίλυσης του Παλαιστινιακού μέχρι να φτάσουμε στο Όσλο το ’93; Ποιος μπορεί να ξεχάσει τη συμφωνία της Ελούντας μεταξύ Μιτεράν και Καντάφι για το Τσαντ; Καμιά σχέση με τη σημερινή θλιβερή εικόνα της Ελλάδας, και της Ευρώπης γενικότερα, που παρακολουθούν αμήχανα το τέρας του ισλαμοφασισμού να θεριεύει στην περιοχή. Μόνη κληρονομιά για την Ελλάδα από αυτή την εποχή το γεγονός ότι μένει ανεπηρέαστη από την ισλαμική τρομοκρατία αφού προσπάθησε να μείνει εκτός των συμμαχιών των προθύμων που ανέτρεψαν τα αραβοσοσιαλιστικά καθεστώτα για να δώσουν τη θέση τους στην Αλ Κάιντα και το Ισλαμικό Κράτος.\nΕκτός των σχέσεων με τις αραβικές χώρες ιδιαίτερη μνεία έγινε για την αναζήτηση πεδίων συνεργασίας στην Ευρώπη καθιστώντας την Ελλάδα μια γέφυρα ειρήνης μεταξύ ΝΑΤΟ και Συμφώνου της Βαρσοβίας. Εξίσου αξιόλογη δράση ανέλαβε και στην Αφρική τόσο με βοήθεια για την ανάπτυξη υποδομών ύδρευσης και ιατροφαρμακευτικής περίθαλψης όσο και με την ενεργή συμμετοχή της στον πόλεμο κατά του Απαρτχάιντ στη Ν.Αφρική.\nΗ Μαριάνθη Παπανδρέου, σύζυγος του Αντρίκου, παρακολουθεί βλοσυρή τον Θόδωρο Πάγκαλο.\nΑν και υπήρξαν κάποιες αναφορές στη σχέση της με τον Αντρέα υπήρξε μια προσπάθεια να μην ολισθήσει η συζήτηση στο κουτσομπολιό γύρω από τη Μιμή. Όλοι είπαν πόσο πολύ αγάπησε τον Αντρέα η Μαργαρίτα ίσως και παραπάνω από όσο του άξιζε δεδομένου του άστατου χαρακτήρα του. Παρά τον χωρισμό η αλληλοεκτίμηση ουδέποτε έπαψε να υφίσταται καθώς η Μαργαρίτα συνέχισε το έργο μέσω των οργανώσεών της και ουσιαστικά συνέχισε να στηρίζει το κυβερνητικό έργο του ΠΑΣΟΚ ακόμα και κατά τη διάρκεια των κυβερνήσεων Σημίτη, τις οποίες βέβαια οι ορθόδοξοι ΠΑΣΟΚοι δεν αναγνωρίζουν ως τέτοιες στα πρότυπα των συνεπών κομμουνιστών που δεν αναγνωρίζουν την ΕΣΣΔ μετά τον θάνατο του Στάλιν και το 20ο συνέδριο του ΚΚΣΕ.\nΜαργαριτα Παπανδρέου, η νεότερη. Επιβεβαιώνει τη διαχρονική γοητεία της οικογένειας.\nΗ εκδήλωση έκλεισε με την πάντα ακμαιότατη, σε επίπεδο Μητσοτάκη, Μαργαρίτα να υπογράφει αντίτυπα του βιβλίου. Ο Νίκος Παπανδρέου φάνηκε να χαλαρώνει επιτέλους πίνοντας μπύρα απ’το μπουκάλι (γιατί είναι ο αντισυμβατικός της οικογένειας), ενώ τα περισσότερα φλας των φωτογράφων προσέλκυσε η κόρη του ΓΑΠ, επίσης Μαργαρίτα, με τη δροσιά και τη φινέτσα της. Ήταν μια όμορφη και ζεστή εκδήλωση γεμάτη νοσταλγία και δημοκρατική παράταξη.\nόλες οι φωτό από την παρουσίαση στην παρακάτω γκάλερι\nBook presentation of Margaret Papandreou, Athens on Thursday, November 5, 2015 / Παρουσίαση του βιβλίου της Μαργαρίτας Παπανδρέου στον Ιανό, Αθήνα Πέμπτη 5 Νοεμβρίου 2015\nBook presentation of Margaret Papandreou, Athens on Thursday, November 5, 2015 / Αλεξία Παπανδρέου, Μαργαρίτα Παπανδρέου, Μαριάνθη Παπανδρέου, στην παρουσίαση του βιβλίου της Μαργαρίτας Παπανδρέου στον Ιανό, Αθήνα Πέμπτη 5 Νοεμβρίου 2015\nBook presentation of Margaret Papandreou, Athens on Thursday, November 5, 2015 / Αλεξία Παπανδρέου, Αντα Παπανδρέου, Μαργαρίτα Παπανδρέου, Μαριάνθη Παπανδρέου, στην παρουσίαση του βιβλίου της Μαργαρίτας Παπανδρέου στον Ιανό, Αθήνα Πέμπτη 5 Νοεμβρίου 2015\nBook presentation of Margaret Papandreou, Athens on Thursday, November 5, 2015 / Εισβολή μελών της αναρχικής συλλογικότητας ΡΟΥΒΙΚΩΝΑΣ στον Ιανό, Αθήνα Πέμπτη 5 Νοεμβρίου 2015